Dowsing: Η βάση όλων των σεμιναρίων - SRT of Greece\nDowsing: Η βάση όλων των σεμιναρίων\nΧρόνια πριν, όταν έψαχνα να κάνω κάτι για να λύσω τα προβλήματα της ζωής μου, μια φίλη μου μίλησε για την SRT, μια θεραπεία που όπως είπε «βοηθούσε πάρα πολύ τους ανθρώπους». Μάλιστα θεώρησε σκόπιμο μιας και είχα τόσα προβλήματα να παρακολουθήσω το σεμινάριο κατ’ ευθείαν… μάλλον με θεωρούσε ασύμφορη ως απλή πελάτισσα. Κάπως έτσι βρέθηκα στο σεμινάριο της SRT. Δεν ρώτησα τι και πως, απλά γράφτηκα. Μάλιστα δεν είχα τα χρήματα και για τα δυο σεμινάρια παρά μόνο για το ένα. Μια φίλη μου χάρισε το ποσό για το Ανώτερο σεμινάριο ως δώρο για τα γενέθλια μου. Και τι δώρο!!! Και έτσι απλά άλλαξε, όλη η κοσμοθεωρία μου.\nΣτη ζωή μου έχω παρακολουθήσει άπειρα σεμινάρια, όλων των τύπων. Μια ζωή, πηγαίνω από σεμινάριο σε σεμινάριο, μερικές φορές ταξιδεύοντας ώρες μακριά για κάποιο καλό σεμινάριο. Δεν παραπονιέμαι, καλά πέρασα και έμαθα υπέροχα πράγματα από υπέροχους ανθρώπους. Αν όμως μου ζητούσες να αξιολογήσω τα σεμινάρια αυτά, σύμφωνα με το τι έδωσα και το τι πήρα, θα έλεγα χωρίς δεύτερη σκέψη ότι το σεμινάριο της SRT ήταν η καλύτερη επένδυση που έκανα ποτέ και για πάρα πολλούς λόγους.\nΤι είναι το dowsing (ντάουζινγκ);\nΗ μέθοδος ανίχνευσης των πληροφοριών και του καθαρισμού της αρνητικής ενέργειας μέσω του εκκρεμούς ή των ράβδων, λέγεται ραδιαισθησία ή dowsing όπως είναι γνωστή ανά τον κόσμο. Η σύνδεση με τον Ανώτερο Εαυτό (η υπεύθυνη επιτροπή φωτεινών οντοτήτων που μας βοηθά να διεκπεραιώσουμε τις εν ζωή εργασίες και στόχους μας) μέσω του εκκρεμούς, που λειτουργεί ως δέκτης και πομπός πληροφοριών, υπερβαίνει τον συνειδητό νου και αντλεί πληροφορίες από το υποσυνείδητο όπου υπάρχουν τα Ακασικά Αρχεία (το βιβλίο της ζωής μας δηλαδή). Για την ανίχνευση πληροφοριών υπάρχουν μια σειρά από ειδικά διαγράμματα από τα οποία μπορείς βρεις άπειρες πληροφορίες. Κατά την διάρκεια των σεμιναρίων, οι μαθητές πέρα από την εκμάθηση της ύλης και της μεθόδου, δέχονται πολλαπλές μυήσεις.\nΠοια είναι τα οφέλη του dowsing;\nΠρώτον μου δόθηκε η ευκαιρία να συνδεθώ με τον ανώτερο εαυτό μου και να μπορώ να ζητώ καθοδήγηση για όλα μου τα θέματα, από τα ποιο απλά και καθημερινά έως τα ποιο πολύπλοκα. Από το τι να ονομάσω τον πίνακα που μόλις ζωγράφισα, τι βιταμίνες μπορεί να χρειάζομαι και τι τροφές να αποφύγω, μέχρι το πόσο θετικό ή αρνητικό είναι να παραμείνω στην υπάρχουσα δουλειά ή την όποια δραστηριότητα μου ή σε τι να επενδύσω τον χρόνο ή το χρήμα μου. Οι σχέσεις μου και οι δραστηριότητες μου δεν χρειάζεται ποτέ πια, να είναι μια πράξη υπέρβασης του φόβου για το άγνωστο, όπως παλιά. Έκτοτε, δεν χρειάστηκε ποτέ να πασχίσω για να ανακαλύψω, το τι είναι το ποιο σωστό για μένα, τη δεδομένη στιγμή. Αυτή και μόνο η ικανότητα με έκανε να βιώνω τη ζωή χωρίς φόβο. Σταμάτησα να ψαχουλεύω τη ζωή στα τυφλά και να αναρωτιέμαι ξανά και ξανά, αν έκανα κάτι σωστά ή όχι. Αυτό μου χάρισε μια απίστευτη ηρεμία ψυχής και αυτοπεποίθησης.\nΦυσικά, ο καθαρισμός της όποιας αρνητικής ενέργειας στην ζωή μας είναι το κύριο και μεγαλύτερο όφελος που βρήκα και κάτι που συστήνω σε όλους ανεπιφύλακτα. Όμως στα σεμινάρια της SRT, δεν είναι αυτό το μόνο μέλημα και ούτε το ζητούμενο. Η καθοδήγηση είναι επίσης μεγάλο κλειδί.\nΔεν λέω ότι πάντα ακολούθησα κατά γράμμα τις κατευθύνσεις που μου δόθηκαν. Ουκ ολίγες φορές μάλιστα έκανα τα εκ δια μέτρου αντίθετα. Όμως, ξανά και ξανά, βρέθηκα μπροστά σε καταστάσεις που μου υπέδειχναν ότι όταν κάτι είναι «αρνητικό» για μένα, και δεν το ασπάζομαι αυτό ως πληροφορία, κάπου στο μέλλον θα δω ακριβώς γιατί κάτι τέτοιο ήταν «αρνητικό». Η γνώση είναι δύναμη, αλλά η εμπιστοσύνη στην πληροφορία είναι ένας δρόμος που πάντα τον διαβαίνουμε μόνοι, μέχρι να μάθουμε. Παρόλα αυτά δεν με απασχολεί καθόλου η όποια κατάληξη. Το θέμα είναι ότι βαδίζω με θάρρος στην ζωή ποια και αυτό είναι μια ανεκτίμητης αξίας εξέλιξη.\nΜέσα από την εμπειρία μου, μου δόθηκε η ευκαιρία να βοηθήσω πολλούς ανθρώπους να ξεδιαλύνουν το κουβάρι της ζωής τους με πολλούς τρόπους. Η SRT στάθηκε μέγας ευεργέτης στην όλη διαδικασία καθαρισμού και έρευνας. Για τον λόγο αυτό, πολλοί από τους πελάτες μου, μετά τις συνεδρίες τους και αφού δουν τα δικά τους θεαματικά αποτελέσματα, θέλουν να μάθουν την μέθοδο οι ίδιοι, για να μπορούν να βοηθήσουν τον εαυτό τους και τους δικούς τους ανθρώπους, με τρόπους που ούτε οι ίδιοι μπορούν να φανταστούν αρχικά.\nΤο να μπορείς να βαδίζεις την ζωή έχοντας πάντοτε βοηθό τον δικό σου ανώτερο εαυτό και όλη την γνώση και σοφία που συνεπάγεται με αυτό, είναι ένα ανεκτίμητο δώρο ζωής. Το βλέπω αυτό τώρα που κλείνω κοντά στα 10 χρόνια με τη θεραπεία. Σε αυτά τα χρόνια, άλλαξε τόσο πολύ η ζωή μου που είναι ασύλληπτο να το περιγράψω. Όλα αυτά τα σεμινάρια που παρακολούθησα, στάθηκαν πραγματική βοήθεια για μένα, αλλά μόνο μετά την SRT. Η αλήθεια είναι ότι μπορείς να ζήσεις την ζωή σου με κόπο και να πασχίζεις για ένα καλύτερο αύριο ή να προχωράς με θάρρος και ηρεμία ψυχής προς την επόμενη μέρα. Η απόφαση είναι καθαρά προσωπική και ο καθένας μας συνεχίζει βάσει των αποφάσεων του. Μερικές φορές ένα σεμινάριο μπορεί να είναι απλά η θεμελιώδες βάση όλων των άλλων. Η SRT θαρρώ πως είναι αυτή η βάση.\nΞένια Ιωαννίδου, Διαπιστευμένη Δασκάλα των εναλλακτικών θεραπειών SRT & SpR\nΗ SRT στο Facebook: SRT of Greece\nTo Dowsing στο Facebook: Dowsing\nAkashic Records, Book of life, Clear negative energy, Dowsing, Healing, High Self, Pendulum


Σελίδες: 1 ... 242526\nΜεταθέσεις / Απ: Μεταθέσεις 2007\n« στις: Μάιος 09, 2007, 01:38:47 μμ »\nΠαράθεση από: StK στις Μάιος 09, 2007, 01:28:27 μμ\nΡε παιδιά σίγουρα θα βγουν σήμερα ή ακομη πακετάρουν για την μετακομιση?\nΣτο Υπουργείο τις έχουν έτοιμες παιδιά. Σε λίγο βγαίνουν...\nΟικονομικά / Απ: Επιδόματα εκπαιδευτικών\n« στις: Μάιος 09, 2007, 09:11:48 πμ »\nΠαράθεση από: heren στις Μάιος 09, 2007, 08:46:37 πμ\nΗ Κοζανη τα εβαλε αλλα με τον κωδικο 0216-Προσωπικης διαφορας:17,50€\nΜάλλον η Κόρινθος κοιμάται (όπως πάντα έχω διαπιστώσει). Πήρατε και αναδρομικά φαντάζομαι.\n« στις: Μάιος 09, 2007, 08:26:40 πμ »\nΠαράθεση από: vsk στις Μάιος 08, 2007, 04:41:12 μμ\nΒεβαίως και το πήραμε - τουλάχιστον στα Δωδεκάνησα! Αν δεις στη μισθοδοτική σου κατάσταση του Μαϊου στον κωδικό 0229 πρέπει να υπάρχει το ποσό των 17,50 ευρώ.\nΠότε έγινε αυτό ρε παιδιά; Ανέκδοτο είναι; εγώ Κόρινθο δεν είδα τίποτα...\n« στις: Μάιος 07, 2007, 12:53:22 μμ »\nΣυνάδελφοι δεν μας λένε τίποτα από το Υπουργείο. Από Παρασκευή σε Δευτέρα μας πάνε...\nΥπηρεσιακές μεταβολές / 'Πραγματική' υπηρεσία...\n« στις: Φεβρουάριος 12, 2007, 09:25:09 πμ »\nΣυνάδελφοι, γνωρίζει κάποιος να μου πει τι ακριβώς σημαίνει η 'πραγματική' υπηρεσία και τι η 'μη πραγματική';\nΗ υπηρεσία με απόσπαση στην ΚΥ του ΥΠΕΠΘ θεωρείται πραγματική ή όχι;\nΕκπαίδευση Ενηλίκων / Απ: ΙΔΕΚΕ\n« στις: Ιανουάριος 22, 2007, 11:43:32 μμ »\nΕγώ ακόμα του Ιανουαρίου (και δεν εννοώ τον τρέχοντα...). Πληρώθηκε κανείς για το 2006 τελικά ή ακόμα;\n« στις: Ιανουάριος 14, 2007, 04:41:34 μμ »\nΠαράθεση από: anakin στις Ιανουάριος 06, 2007, 10:20:33 μμ\nΠαράθεση από: billst στις Ιανουάριος 02, 2007, 08:09:00 πμ\nΔηλ. αν αυτό δεν είναι ισοπέδωση τότε τι είναι; Καταρχάς δεν καταλαβαίνω το μίσος σου προς τους απόφοιτους ΤΕΙ. Θέλεις να τους θεωρείς 'κατώτερους';\nΣυνάδελφε, και μόνο που μου απάντησες τόσο αναλυτικά και με επιχειρήματα (ασχέτως εάν συμφωνώ ή όχι με όλα) μου αρκεί γιατί, νομίζω, ότι η παράθεση τεκμηριωμένων απόψεων είναι αυτό που λείπει από τα περισσότερα posts.\nευχαριστώ για το χρόνο σου...\n« στις: Ιανουάριος 06, 2007, 09:37:26 μμ »\nΠάντως το θέμα με την πληρωμή των μαθημάτων του 2006 έχει καταντήσει γελείο. Εγώ περιμένω για Ιανουαρίου-Μαρτίου και τίποτα ακόμα. Φυσικά δεν ξανακάνω αίτηση για να πληρώνομαι όποτε θέλουν αυτοί. Αν γινεται να κάνουμε όλοι το ίδιο μπας και αλλάξει κάτι, αλλά δεν το βλέπω...\n« στις: Ιανουάριος 02, 2007, 08:09:00 πμ »\nΠαράθεση από: anakin στις Ιανουάριος 01, 2007, 01:03:08 μμ\nΔηλαδή το επίπεδο γνώσεων δεν είναι συνάρτηση της σχολής που έχει τελειώσει κάποιος; Καλό αυτό, ε άμα είναι έτσι να γίνουμε όλοι γιατροί δικηγόροι και πυρηνικοί φυσικοί, όπου να ναι θα ανοίξουν και τα αντίστοιχα ΤΕΙ.\nΔηλ. αν αυτό δεν είναι ισοπέδωση τότε τι είναι; Καταρχάς δεν καταλαβαίνω το μίσος σου προς τους απόφοιτους ΤΕΙ. Θέλεις να τους θεωρείς 'κατώτερους'; Ως προς τι; Ως προς την ύλη που διδάσκονται; Ως προς τους καθηγητές τους; Και τελικά, το πιο σημαντικό για μένα, ως προς την ικανότητά τους να διδάξουν στο δημόσιο σχολείο; Έλεος. Φυσικά δεν έχεις διδάξει σε σχολείο από αυτά που καταλαβαίνω ή το έχει κάνει και τα έχεις βρει πολύ σκούρα για διάφορους λόγους και πρέπει να δικααιολογήσεις τον εαυτό σου.\nΕύκολα καταλαβαίνει κανείς ότι μόλις τελείωσες τη σχολή σου, δεν έχεις εμπειρία από ιδιωτικό τομέα και έχεις τη νοοτροπία του 'η δική μου σχολή είναι η πιο καλή, η πιο δύσκολη κ.τ.λ.'. Δεν σε κατηγορώ γιατί έτσι μας μαθαίνει το εκπαιδευτικό και κοινωνικό μας σύστημα. Από το Νηπιαγωγείο σε τσακίζει και σε προετοιμάζει να περάσεις σε ένα ΑΕΙ. Τελικά μπαίνεις, αλλά συνειδητοποιείς ότι τελικά 'άνθρακας ο θυσαυρός' από πολλές απόψεις και τελικά, τι να κάνεις το ρίχνες στο 'η δική μου σχολή είναι η πιο καλή σχολή' γα να διακιολογήσεις πάλι στον εαυτό σου όλο το άγχος που πέρασες μια ζωή κάτω από την πίεση της επιτυχίας.\nΠάντως, για να μην γίνομαι άλλο κουραστικός, αυτό που θέλω να πω είναι ότι πρέπει να ξεφύγουμε από κάποια στερεότυπα που μας επέβαλε\nη κοινωνία και οι προηγούμενες στερημένες (όχι αδικαιολόγητα) γενιές και να κοιτάξουμε να συνεργαστούμε μήπως και προσφέρουμε κάι καλό στον τόπο και στην εκπαίδευσή μας. Με εμμονές και κόντρες επιπέδου Δημοτικού σχολείου δεν προάγουμε ούτε τον εαυτό μας, ούτε τη επιστήμη μας.\nΤα πτυχία δεν αποτελούν 'ικανή' συνθήκη για τίποτα.\nΣυνάδελφε, πιστεύω να μην θεώρησες ότι αυτά που είπα αποτελούν μομφή προς το πρόσωπό σου... Ο διάλογος είναι το ζητούμενο.\n« στις: Δεκέμβριος 31, 2006, 07:35:13 μμ »\nΣυγνώμη συνάδελφοι, αλλά διακρίνω σε πολλούς πολλά κόμπλεξ. Κρίνετε το επίπεδο γνώσεων κάποιων και τις ικανότητές του από το τμήμα που έβγαλε; Δηλ. αυτό έχετε δει όσοι έχετε δουλέψει στον ιδιωτικό τομέα; Σκεφτείτε το λίγο.\nΑφήστε που όταν μιλάμε για σχολείο, νομίζω ότι προηγούνται άλλες παράμετροι και μετά το θέμα γνώσεων. Πολλοί πιστεύετε ότι είστε μεγάλοι διδάσκαλοι και θα διδάξετε, δεν ξέρω και εγώ τι πιστεύετε ότι θα διδάξετε στα παιδιά. Ενώ το σημαντικό είναι να βρεις τους τρόπους να τους πεις πέντε πράγματα και να τα καταλάβουν και τίποτα περισσότερο.\nΟι πιο πολλοί νομίζετε ότι θα φτιάξετε μεγάλους επιστήμονες; Ξυπνήστε και ασχοληθείτε λιγο με τις δικές σας ικανότητες, γιατί νομίζω η δική σας ανασφάλεια σας οδηγεί στο χλευασμό συναδέλφων που υποτίθεται τελείωσαν υποδεέστερες σχολές. Ούτε τα παιδάκια του δημοτικού δεν απλοποιούν έτσι τα πράγματα.\n« στις: Δεκέμβριος 21, 2006, 02:15:36 μμ »\nΣυνάδελφοι παρακολουθώ τη συζήτηση σχετικά με το 'βόλεμα' ή τον 'πατριωτισμό' των υποψήφιων εκπαιδευτικών. Απορώ γιατί τόση φασαρία. Ο καθένας είναι ελεύθερος να επιλεξει (όταν μπορεί) όποιο επάγγελμα θέλει για οποιο λόγο επιθυμεί. Η αλήθεια, κατά τη γνώμη μου, είναι κάπου στη μέση. Κάπου σχεδόν όλοι (και ας με διαψεύσει κάποιος) ψάχνουν το 'βόλεμα' του Δημοσίου. Απλά το σχολείο προσφέρει και κάποιες δυνατότητες για συνεχή δραστηριοποίηση, σε σχέση με μια εργασία γραφείου όπου φυσικά η ρουτίνα επέρχεται πιο σύντομα.\nΝομίζω, μάλιστα, ότι υπάρχουν συνάδελφοι μας που θα επέλεγαν μια θέση Δημοσίου σε γραφείο (για 'βόλεμα') αντί το σχολείο, λόγω των ιδιαίτερων συνθηκών που επικρατούν σε αυτό. Γιατί, κακά τα ψέματα, υπάρχουν κάποιοι που δεν αντέχουν στο σχολείο.\nΆρα, ποιος ο λόγος να αντιμετωπίζουμε εχθρικά κάποιον που θέλει να διοριστεί σε σχολείο; Το αντίθετο μάλιστα θα έπρεπε να γίνεται.\nΕπίσης, κάτι άλο που δεν καταλαβαίνω είναι γιατί να κατηγορούμε κάποιον που θέλει να βολευτεί στο Δημόσιο, σε οποιαδήποτε θέση, διοικητική ή σχολείο. Αυτό σημαίνει κάτι; Σημαίνει δηλ. ότι αυτός δεν θα εργάζεται; Δεν θα είναι υπεύθυνος; Δεν θα παράγει; Δεν θα προσφέρει στη υπηρεσία του; Δηλ. εκεί δεν έχει προϊστάμενο; Δεν έχει Διευθυντή;\nΚαι στο κάτω κάτω δεν θα είναι απερίσπαστος να εργαστεί αποδοτικά μή έχοντας το συνεχές άγχος της ανασφάλεις του ιδιωτικού τομέα και της πίεσης σε αυτόν; Γιατί δηλ. αμέσως κατηγορούμε;\nΗ υπευθυνότητα κάποιου έχει να κάνει με την αυτοεκτίμησή του και με τίποτα άλλο, πρωτίστως.\nΕυχαριστώ και με συγχωρείτε αν σας κούρασα.\n« στις: Σεπτέμβριος 15, 2006, 11:00:40 πμ »\nΠαράθεση από: lila στις Σεπτέμβριος 14, 2006, 04:38:29 μμ\nΠαράθεση από: billst στις Σεπτέμβριος 13, 2006, 12:25:25 μμ\nΣκεφτήκατε πόσα παίρνει ο υδραυλικός ή ο ηλεκτρολόγος για μισή ώρα δουλειά όταν τον καλέσεις σπίτι;\nΚάτω από 40-50 παίρνει κάποιος;\nΝαι, αλλά καλώς εχόντων, ο υδραυλικός δεν έρχεται δυο ή τρεις φορές την εβδομάδα, 4 εβδομάδες το μήνα...\nΔεν έρχεται σε μένα, αλλά πάει σε άλλους... Επομένως πόσες φορές την εβδομάδα παίρναι τις πενηντάρες του;\n« στις: Σεπτέμβριος 13, 2006, 12:25:25 μμ »\nΤι να πω πια με αυτά που διαβάζω συνάδελφοι.\nΕιδικά για Αθήνα υπάρχει περίπτωση ακόμα και για φροντιστήρια για απλή χρήση Η/Υ να παίρνουμε κάτω από 20 ευρώ;\nΔηλ. πόσο να πάρουμε 10-15; Δύο καφέρδες κοστίζουν 10. Έλεος πια. Πήγαμε ΑΕΙ και ΤΕΙ για να κάνουμε ιδιαίτερα με 7,5 ευρώ;\nΓια επαρχιακή πόλη (εννοώ πόλη και όχι χωριό) πιστεύω ότι κάτω από 17 άντε 15 είναι ξεφτίλα.\nΝα το θέσω και αλλιώς. Σκεφτήκατε πόσα παίρνει ο υδραυλικός ή ο ηλεκτρολόγος για μισή ώρα δουλειά όταν τον καλέσεις σπίτι;


«Έφυγε» από τη ζωή ο ιερέας που τέλεσε την κηδεία του Καζαντζάκη, παρά την απαγόρευση της Εκκλησίας - Παραπολιτικά Αργολίδα\nHome » ΕΛΛΑΔΑ » «Έφυγε» από τη ζωή ο ιερέας που τέλεσε την κηδεία του Καζαντζάκη, παρά την απαγόρευση της Εκκλησίας\n«Έφυγε» από τη ζωή ο ιερέας που τέλεσε την κηδεία του Καζαντζάκη, παρά την απαγόρευση της Εκκλησίας\n8/25/2018 06:27:00 μ.μ.\nΣε ηλικία 86 ετών έφυγε από τη ζωή ο παπά – Σταύρος Καρπαθιωτάκης. Ο ιερέας άφησε την τελευταία του πνοή στο σπίτι του στον Άι Γιάννη Κνωσού, στο Ηράκλειο.\n«Τον Νοέμβριο του 1957 ήμουνα στρατιώτης και παπάς και υπηρετούσα την θητεία μου στο Ηράκλειο. Μια μέρα πριν την κηδεία του Καζαντζάκη, ο διοικητής κάλεσε όλους τους στρατιωτικούς και έδωσε διαταγή να μην βγει κανείς έξω από το στρατόπεδο στις 5 Νοέμβριου. Οι αρχές και ο στρατός φοβόνταν μεγάλες φασαρίες, γιατί είχε έρθει εκκλησιαστική διαταγή να μην ταφεί ο Καζαντζάκης. Όταν θα το ‘παιρναν χαμπάρι οι Κρητικοί θα έκαναν μεγάλες φασαρίες. Εγώ σαν παπάς ένιωσα πολύ άσχημα. Η συνείδηση μου με πείραζε πολύ. Ήμουν παπάς. Δεν άντεχα να πάρω στον λαιμό μου τέτοιο άδικο. Δεν μπορούσα να αρνηθώ τα ιερά μυστήρια σ’ ένα βαφτισμένο Χριστιανό που δεν έκανε ποτέ κάτι ανήθικο ή εγκληματικό. Όσο αφορά τα βιβλία του δεν είμαι εγώ άξιος να τον κρίνω. […] Το ‘σκασα κρυφά από τον στρατό την μέρα της κηδείας. Πήρα αθόρυβα τα ράσα μου και έτρεξα στον Μαρτινέγκο και τον έθαψα. […] Όλοι νόμισαν ότι με έστειλε η εκκλησία να τον κηδέψω. Είχαν δει και τον Μητροπολίτη Ευγένιο στον Άγιο Μηνά. Δεν ήξερε κανείς τι γινόταν στα παρασκήνια! […] Πέρασα από στρατιωτικό δικαστήριο και μπήκα φυλακή για έξι μήνες».\nPosted by ΑΝΑΣΤΑΣΙΑ ΧΑΒΙΑΡΑ at 8/25/2018 06:27:00 μ.μ.


Ιερά Μονή Ιβήρων – ΧΩΡΑ ΤΟΥ ΑΧΩΡΗΤΟΥ\nΒρίσκεται πάνω σ’ ένα γραφικό ορμίσκο της βορειοανατολικής πλευράς της χερσονήσου, πλάι ακριβώς στις εκβολές ενός μεγάλου χειμάρρου, και τιμάται στην εορτή της Κοιμήσεως της Θεοτόκου (15 Αυγούστου). Κατηφορίζοντας από τις Καρυές και ύστερα από ένα ευχάριστο περίπατο φτάνουμε εκεί σε μιάμιση ώρα περίπου.\nΤο μοναστήρι ιδρύθηκε το τελευταίο τέταρτο του 10ου αιώνα, λίγο μετά τη Λαύρα και το Βατοπέδι, στη θέση ή περίπου εκεί, όπου προηγουμένως ήταν η λαύρα του αγίου Κλήμεντος. Η ίδρυσή του συνδέεται με τα ονόματα Ιωάννη του Ίβηρα και Ιωάννη του Τορνικίου. Φαίνεται όμως ότι πρόκειται για ένα πρόσωπο, αν και οι γεωργιανές πηγές διακρίνουν καθαρά τους δύο άνδρες.\nΟ Ιωάννης Τορνίκιος, που ήταν αυλικός του ηγεμόνα της Ιβηρίας Δαβίδ και αξιωματούχος του Βυζαντίου, τα εγκατέλειψε όλα και έγινε μοναχός στην αρχή σ’ ένα μοναστήρι κάπου στη Μακεδονία. Μετά πήγε στον ‘Ολυμπο και τελευταία στον Άθω, σε μια έρημη γωνιά στην περιοχή της Λαύρας, όπου του δόθηκε η ευκαιρία να γνωρίσει τον όσιο Αθανάσιο και να τον παρακαλέσει να μείνει κοντά του. Ο αυτοκράτορας του Βυζαντίου Βασίλειος Β΄ κάλεσε στην πρωτεύουσα τον μοναχό πια Τορνίκιο και ζήτησε τη βοήθειά του σε διάφορα διπλωματικά και στρατιωτικά θέματα και ειδικότερα στην καταστολή της ανταρσίας του στρατηγού Βάρδα Σκληρού, που είχε κιόλας στασιάσει εναντίον του κράτους και κτυπούσετα βασιλικά στρατεύματα. Ο Τορνίκιος, υπακούοντας στην πρόσκληση του αυτοκράτορα, έβγαλε το ράσο και κινήθηκε αμέσως εναντίον του Βάρδα μαζί με τον ηγεμόνα Δαβίδ, τελειώνοντας την αποστολή του με επιτυχία. Κατόπιν γύρισε πάλι στο Όρος όπου άρχισε την ανέγερση του σημερινού μοναστηριού ή ίσως τη διεύρυνση και επέκταση της λαύρας του Κλήμεντος. Το μεγάλο αυτό έργο άρχισε και τελείωσε χάρη στις πλούσιες αυτοκρατορικές δωρεές και τα πολλά λάφυρα που πήρε μαζί του ύστερα από την παραπάνω νίκη του.\nΤο νέο μοναστήρι ονομάστηκε από την αρχή των Ιβήρων από την καταγωγή των ιδρυτών και των πρώτων μοναχών που μόνασαν σ’ αυτό και διατηρεί την ίδια ονομασία μέχρι σήμερα. Ωστόσο, το έτος 1357 με σιγίλλιο του πατριάρχη Καλλίστου Β΄, το γεωργιανό αυτό ιερό καθίδρυμα ήρθε στα χέρια των Ελλήνων, που υπερείχαν αριθμητικά και πνευματικά έναντι των μοναχών από την Ιβηρία (Γεωργία). Στο νεοσύστατο μοναστήρι προστέθηκαν από πολύ νωρίς και μέχρι τον 140 αιώνα πολλά μικρά μοναστήρια, όπως του Λεοντίου στη Θεσσαλονίκη, του Ιωάννη Κολοβού στην Ιερισσό, του Αγίου Σάββα, του Χάλδου, του Κάσπακος κ.ά.\nΔεν παρέμεινε, βέβαια, και αυτό ανέπαφο από τις διάφορες επιδρομές εναντίον του Όρους και τις ανάλογες συνέπειές τους. Σχετικά αναφέρονται πολλές καταστροφές του από πειρατές, από ενωτικούς της Δύσεως και τους φοβερούς Καταλανούς στις αρχές του 140υ αιώνα. Μετά όμως από όλα αυτά, οι Παλαιολόγοι αυτοκράτορες, ο κράλης της Σερβίας Στέφανος Δουσάν και κυρίως ο ηγεμόνας της Ιβηρίας Γ΄ Οργοράνης και οι διάδοχοί του ενίσχυσαν το έργο της ανοικοδομήσεώς του. Η νέα αυτή περίοδος της ακμής του μοναστηριού συνεχίστηκε μέχρι το τέλος του 16ου αιώνα, οπότε εμφανίστηκαν μεγάλες οικονομικές δυσκολίες. Για τη λύση του αδιεξόδου αυτού οι Ιβηρίτες μοναχοί έφυγαν στην πατρίδα τους, όπου επισκέφθηκαν τον ηγεμόνα Αλέξανδρο ΣΤ΄, στον οποίο παρέδωσαν τα κλειδιά του μοναστηριού ζητώντας του οικονομική βοήθεια. Αποτέλεσμα της ενέργειάς τους αυτής, σε συνδυασμό και με τις επισκέψεις τους σε άλλες χώρες, ήταν η συγκέντρωση πολλών χρημάτων , με τα οποία όχι μόνο ξεχρεώθηκε το μοναστήρι, αλλά άρχισε η ανέγερση καινούργιων οικοδομών και ο αριθμός των μοναχών του αυξήθηκε σημαντικά.\nΣτα μέσα του 17ου αιώνα, Ιβηρίτες μοναχοί, ύστερα από σχετική παράκληση του τσάρου Αλεξίου, πήγαν στη Ρωσία φέρνοντας μαζί τους ως δώρο μια εικόνα, αντίγραφο της Παναγίας Πορταΐτισσας, με την οποία έγινε καλά η άρρωστη κόρη του. Τότε ο Αλέξιος, από ευγνωμοσύνη προς τη Θεοτόκο και τους Ιβηρίτες, αντί για άλλη βοήθεια, τους παραχώρησε το μοναστήρι του Αγίου Νικολάου, που βρισκόταν σε κεντρικό σημείο της Μόσχας. Ενδιαφέρον όμως για το μοναστήρι δείχνουν την εποχή αυτή και πολλοί πατριάρχες, που το ενισχύουν με κάθε τρόπο. Εδώ έμεινε για λίγο χρόνο και ο εθνομάρτυρας πατριάρχης Γρηγόριος Ε΄.\nΚατά την ελληνική επανάσταση του 1821 το μοναστήρι των Ιβήρων βρέθηκε πάλι σε δύσκολη θέση οικονομικά, κυρίως ύστερα από τις μεγάλες προσφορές του στον κοινό αγώνα, Ακόμη ένα μέρος του μοναστηριού καταστράφηκε από δύο φοβερές πυρκαγιές στα χρόνια 1845 και 1865 και ανοικοδομήθηκε αργότερα χάρη στα πλούτη του και στις εισφορές πολλών χριστιανών.\nTο κωδωνοστάσιο της Μονής βρίσκεται σε πύργο ενσωματωμένο στο ανατολικό τμήμα της τράπεζας. Κτίσθηκε το έτος 1848. Ο τελευταίος όροφος προστέθηκε στα τέλη του 19ου αιώνα.\nH φιάλη του αγιασμού Μονής Ιβήρων αρκετά νεωτεριστική για την εποχή της, κατασκευάσθηκε το 1863 και διακοσμήθηκε με δυτικότροπη εικονογράφηση στο θόλο της το 1878.\nΗ Μονή Ιβήρων έχει 16 παρεκκλήσια. Στο Καθολικό βρίσκονται δύο παρεκκλήσια με τοιχογραφίες, του Aγίου Nικολάου και των Aγίων Aρχαγγέλων . Εκεί φυλάσσονται τα λείψανα 165 αγίων και τμήματα από τα όργανα που χρησιμοποιήθηκαν κατά την σταύρωση του Xριστού.\nΔίπλα στην παλιά είσοδο της μονής βρίσκεται το παρεκκλήσι της Παναγίας της Πορταΐτισσας με την θαυματουργή εικόνα της Παναγίας. Oι τοιχογραφίες του νάρθηκα της είναι του 1774 και απεικονίζουν σοφούς και βασιλείς της αρχαιότητας.\nΕπίσης στην αυλή είναι και το παρεκκλήσι του Tιμίου Προδρόμου, κτισμένο πάνω στο παλιό καθολικό της Μονής του Κλήμεντος. Η σημερινή μορφή του χρονολογείται το 1710. Στα υπόλοιπα 12 παρεκκλήσια υπάρχουν μόνον φορητές εικόνες.\nTo Koιμητήριο της Μονής Ιβήρων βρίσκεται βόρεια της μονής και ο ναός τιμάται στη μνήμη του Aγίου Aθανασίου πατριάρχη της Aλεξανδρείας. H παρούσα φάση είναι ανακαίνιση του 1672 και διατηρεί την αυστηρότητα ναών, του τύπου της μονόκλιτης βασιλικής.\nΗ αυλή της Μονής είναι περίπου ορθογώνια και αρκετά ευρύχωρη. Είναι όλη πλακοστρωμένη και έχει στη νοτιοανατολική της γωνία το Καθολικό. Στο δυτικό της τμήμα της αυλής παρεμβάλλονται τα ισόγεια κτίσματα του μαγειρείου και της βιβλιοθήκης χειρογράφων.\nH τράπεζα, στη σημερινή της μορφή διαμορφώθηκε το 1848 από τον αρχιμανδρίτη Aθανάσιο από την Aκαρνανία. Προηγουμένως είχε τοιχογραφίες του 17ου αιώνα. Στην κόγχη της υπάρχουν επτά εικόνες της Μεγάλης Δέησης. Aνακαινίσθηκε πρόσφατα με εργασίες στη στέγη της και στο εσωτερικό της.\nTo Mαγειρείο είναι αυτοτελές θολωτό κτίσμα δίπλα στην τράπεζα. Τροποποιήθηκε και συμπληρώθηκε με νεότερο πρόκτισμα .\nTo λαδαριό της Μονής Ιβήρων βρίσκεται εκτός του περιβόλου, απέναντι από την πύλη της. Στεγάζεται στο ισόγειο χώρο του εργατόσπιτου.\nO φούρνος προσωρινά δε λειτουργεί. Yπάρχει μόνο το προσφορείο.\nTο κρασαριό της Μονής στεγάζεται στον υπόγειο χώρο πίσω και κάτω της τράπεζας. Κτίστηκε το 1804.\nΟι πτέρυγες της Μονής Ιβήρων δημιουργούν τετράπλευρο οικοδόμημα με τμήματα διαφόρων περιόδων και αντίστοιχων μορφολογιών. Η βορεινή της χαρακτηρίζεται εξωτερικά από νεοκλασικού τύπου κιονοστοιχία που τονίζει την είσοδο. Στη συνέχεια ο έκδηλος φρουριακός χαρακτήρας συνδυάζεται με τους κλείστους εξώστες των ορόφων της μονής δημιουργώντας ένα εντυπωσιακό σύνολο.\nΣτο εσωτερικό της οι όψεις της ανατολικής και βορεινής πτέρυγας είναι επίπεδες χωρίς ιδιαίτερα χαρακτηριστικά. Η δυτική πτέρυγα και μέρος της νότιας κατασκευάστηκαν το 1804.\nTα κελιά των μοναχών της υπάρχουν διάσπαρτα στις τρεις πτέρυγες της μονής εκτός της νότιας. Είχαν μορφή διαμερίσματος, λόγω του ότι επί αιώνες η μονή λειτουργούσε ως ιδιόρρυθμη. Μετά την επαναφορά του κοινοβιακού βίου μετασκευάζονται σε μονόχωρα κελιά με προθάλαμο.\nΣτη νότια γωνία της ανατολικής πτέρυγας της μονής Ιβήρων βρίσκονται οι χώροι διοικήσεως της μονής και το Συνοδικό. Στην ανατολική γωνία της βόρειας πτέρυγας είναι το Ηγουμενείο.\nΤο νέο συνοδικό διαμορφώνεται στο δεύτερο όροφο του νέου κτίσματος που ανεγέρθηκε στο ακάλυπτο τμήμα της νότιας πλευράς της μονής .\nTο αρχονταρίκι της Μονής Ιβήρων βρίσκεται στη νοτιοδυτική γωνία και καταλήγει στον πύργο της μονής. Οικοδομήθηκε το 1804 και ανακαινίστηκε στα τέλη του 19ου αιώνα. Οι χώροι και τα δωμάτια φιλοξενίας καταλαμβάνουν τους δύο ορόφους της πτέρυγας. Λόγω των αυξημένων αναγκών φιλοξενίας θα αξιοποιηθεί και ο δεύτερος όροφος του νέου κτίσματος που ανεγέρθηκε στη ίδια πτέρυγα της μονής.\nΗ Μονή διαθέτει χώρο για νοσηλεία μοναχών στη νότια πτέρυγα, φαρμακείο οδοντιατρείο και γηροκομείο. Επίσης διαθέτει αγιογραφείο, ραφείο, κηροπλαστείο, τεχνικά εργαστήρια και εργαστήρια συντήρησης κειμηλίων\nTo Σκευοφυλάκιο στεγάζεται μαζί με τη βιβλιοθήκη στο αυτοτελές κτίριο που βρίσκεται απέναντι από το Καθολικό. Θεωρείται από τα αξιολογότερα του Αγίου Ορους. Φυλάγονται ανεκτίμητοι θησαυροί, χρυσοκέντιτα άμφια, εκκλησιαστικά σκεύη, σταυροί, δισκοπότηρα, εγκόλπια, μίτρες, η αρχιερατική στολή του Πατριάρχη Διονυσίου του Δ΄, ο μανδύας του Πατριάρχη Γρηγορίου του Ε΄, αυτοκρατορικός σάκος του 15ου αιώνα και άλλα ιερά αντικείμενα και κειμήλια. Επίσης φυλάσσονται αυτοκρατορικά και πατριαρχικά έγγραφα, μεταξύ των οποίων τα χρυσόβουλα των αυτοκρατόρων Μιχαήλ Β΄ Παλαιολόγου και Ιωάννου Στ΄ Καντακουζηνού.\nTο νέο διώροφο κτίσμα που οικοδομήθηκε πρόσφατα στη νότια και ακάλυπτη πλευρά της μονής, θα στεγάσει και το εικονοφυλάκιο. Στη Μονή φυλάσσονται περισσότερες από 1600 βυζαντινές, μεταβυζαντινές και νεότερες εικόνες, από τις οποίες οι μισές βρίσκονται στο εικονοφυλάκιο.\nΗ βιβλιοθήκη της Μονής Ιβήρων είναι καλά οργανωμένη και πλoύσια σε περιεχόμενο. Περιέχει περισσότερα από είκοσι χιλιάδες έντυπα, από τα οποία 33 είναι αρχέτυπα και 11000 παλαίτυπα βιβλία .Επίσης περιλαμβάνει περισσότερα από 2300 χειρόγραφους κώδικες καθώς και 14 λειτουργικά ειλητάρια. Από τους κώδικες διακόσιοι είκοσι τρεις, στην ελληνική και γεωργιανή γλώσσα, είναι περγαμηνοί. Οι υπόλοιποι είναι βομβύκινοι και χάρτινοι 68 ελληνικά χειρόγραφα και ένα σλαβικό είναι εικονογραφημένα. Στο νέο διώροφο κτίσμα της νότιας πλευράς της μονής Ιβήρων διαμορφώθηκε ειδικός χώρος για η βιβλιοθήκη.\nEκτός Μονής Ιβήρων βρίσκονται τα κτίρια του αρσανά, τα ψαρόσπιτα, ο κοιμητηριακός ναός, το Αγίασμα τα εργατόσπιτα, πριονιστήριο, ξυλουργεία, μηχανουργείο, βουρδουναριό και διάφορες αποθήκες.\nTο νεώριο της Μονής, καλύπτεται από ισχυρό πύργο με θέσεις για τα πλοιάρια στο κάτω μέρος και παρεκκλήσια στο τελευταίο όροφο. Η σημερινή του μορφή χρονολογείται στο 1626. O ιστορικός αυτός πύργος επικοινωνούσε με τη μονή με υπόγεια σήραγγα.\nΣτη Μονή Ιβήρων ανήκουν τα περισσότερα μικρά καταλύματα μοναχών-ψαράδων και των μικρών σκαφών τους. Τα περισσότερα ψαρόσπιτα βρίσκονται στα παράλια προς Καλιάγρα ενώ δύο πολύ χαρακτηριστικής μορφολογίας προς την αντίθετη πλευρά. Το ένα, με έξι κελλιά και έξι χώρους για σκάφη, κτίστηκε στις αρχές του 19ου αιώνα.\nΟ αμυντικός πύργος της Μονής Ιβήρων βρίσκεται στην νότια πλευρά της μονής. Η ανέγερσή του ολοκληρώθηκε το 1513 στο άκρο του προστατευτικού της περιβόλου, όπου πρόσφατα ανοικοδομήθηκε αντίστοιχη πτέρυγα. Σε μικρή απόσταση από αυτόν υπάρχει ο αμυντικός πύργος του αρσανά, ιδιαίτερα χαρακτηριστικής τυπολογίας.\nH Μονή Ιβήρων έχει εξαρτήματα της την Σκήτη Τιμίου Προδρόμου, επονομαζόμενη και Ιβηρήτικη , δέκα Καθίσματα και είκοσι έξι Κελλιά .\nΣτη Μονή ανήκει η Σκήτη Τιμίου Προδρόμου, που απλώνεται σε πλαγιά δυτικά της μονής και σε απόσταση μισής ώρας από αυτήν. Έχει μορφή οικισμού με καλύβες και Κυριακό και είναι ιδιόρρυθμη. Δεν είναι εξακριβωμένη η χρονολογία της συγκρότησης του οικισμού σε Σκήτη. Σαν οικισμός ήταν ανεπτυγμένος τουλάχιστον από την πρώτη δεκαετία του 16ου αιώνα. Tο Κυριακό της Σκήτης Τιμίου Προδρόμου ανεγέρθηκε το 1779 και τοιχογραφήθηκε το 1799. Περιλαμβάνει ξενώνα και τράπεζα.\nOι Καλύβες της Σκήτης Tιμίου Προδρόμου είναι συνολικά οκτώ αλλά οι περισσότερες είναι σήμερα ακατοίκητες. Σε καλύβες της Σκήτης έζησαν τρεις όσιοι που μαρτύρησαν στη Αδριανούπολη το 1519 και άλλοι τέσσερις που μαρτύρησαν στην Kωνσταντινούπολη στις αρχές του 19ου αιώνα. Σε καλύβα της Σκήτης κατοικούν έξη μοναχοί. Ασχολούνται με την κατασκευή μοσχοθυμιάματος.\nH Μονή Ιβήρων διαθέτει είκοσι έξι Κελλιά στην ευρύτερη περιοχή της.\nΔέκα από αυτά είναι στον οικισμό των Καρυών, δέκα τρία βρίσκονται προς την κατεύθυνση των Καρυών και τα υπόλοιπα τρία προς την μονή Φιλοθέου.\nTο Κελλί του Aγίου Δημητρίου στις Kαρυές χρησιμοποιείται ως αντιπροσωπείο.\nΤο σύνολο των κελλιωτών μοναχών της μονής είναι είκοσι επτά και οι περισσότεροι ασχολούνται κυρίως με γεωργικές καλλιέργειες.\nH Μονή Ιβήρων έχει συνολικά δέκα Καθίσματα που ευρίσκονται στα περίχωρα της μονής. Σ΄ ένα από αυτά της κατοικεί ένας μοναχός.\nΠηγή : http://clubs.pathfinder.gr/kellion/874404\nΠηγές φωτο: https://www.google.gr/search?q=%CE%B9%CE%B5%CF%81%CE%AC+%CE%BC%CE%BF%CE%BD%CE%AE+%CE%B9%CE%B2%CE%AE%CF%81%CF%89%CE%BD&tbm=isch&tbo=u&source=univ&sa=X&ved=0ahUKEwjY6tfF1OvUAhXBuRQKHQK_BcAQiR4IgwE&biw=1280&bih=918\nTagsΙερά Μονή Ιβήρων


Νότης Μηταράκης: θα είμαι η φωνή της Χίου στην Αθήνα και θα συνεργαστούμε με όλους τους φορείς, με στόχο την επόμενη τετραετία να επιτύχουμε πράγματα για το νησί μας - Νότης Μηταράκης, Βουλευτής Χίου, Νέα Δημοκρατία\nΝότης Μηταράκης: θα είμαι η φωνή της Χίου στην Αθήνα και θα συνεργαστούμε με όλους τους φορείς, με στόχο την επόμενη τετραετία να επιτύχουμε πράγματα για το νησί μας\nΟ Νότης Μηταράκης Υποψήφιος βουλευτής Χίου της Νέας Δημοκρατίας, μίλησε στο ραδιόφωνο της «Αλήθειας 95.5» και την εκπομπή «Καλημέρα Χίος».\nΞεκινώντας ο Νότης Μηταράκης εξέφρασε τη συγκίνησή του αναφορικά με την υποστήριξη που έχει λάβει από στελέχη της Νέας Δημοκρατίας, αλλά κυρίως από τον απλό κόσμο. Όπως χαρακτηριστικά ανέφερε:\n«Η προεκλογική μου εκστρατεία το 2019 δεν θυμίζει σε τίποτε το 2015. Από την αντίδραση του απλού κόσμου περπατώντας στο δρόμο, στις αγορές…στο πόσο διαφορετικά ο κόσμος με αντιμετωπίζει. Η υποστήριξη αυτή είναι συγκινητική και μου δίνει ένα πολύ βαρύ αίσθημα ευθύνης για την επόμενη τετραετία…»\n«Το 2015 όταν με αρκετές μονάδες διαφορά οι πολίτες της Χίου μου έδειξαν την εμπιστοσύνη τους, η αλήθεια είναι ότι δεν γνωριζόμασταν. Δεν είχα ζήσει τη Χίο όπως την έζησα αυτά τα πέντε χρόνια. Δεν είχα γνωρίσει εκατοντάδες ανθρώπους, δεν είχα περπατήσει κάθε δρόμο και κάθε χωριό...Πλέον γνωριστήκαμε με τους Χιώτες, αγωνιστήκαμε μαζί, γίναμε φίλοι. Ο κόσμος εκτιμά πως για πέντε συνεχόμενα χρόνια, δεν έλειψα ούτε μια εβδομάδα από τη Χίο. Δεν υπήρχε μέρα που από τις 8 το πρωί μέχρι τις 12 το βράδυ δεν δούλευα για το νησί».\nΓιατί Νότη Μηταράκη;\nΕρωτηθείς από τους δημοσιογράφους γιατί θα πρέπει οι πολίτες της Χίου να στηρίξουν τη δική του υποψηφιότητα έναντι των υπολοίπων, ο Νότης Μηταράκης ανέφερε:\n«θα σας πω δύο βασικά χαρακτηριστικά της υποψηφιότητάς μου:\nΤο πρώτο είναι ότι μπορούμε να βάλουμε τη Χίο στο επίκεντρο της πολιτικής σκηνής. Είμαστε 25 χρόνια πολιτικά στο περιθώριο. Χρειαζόμαστε δυνατή φωνή στην Αθήνα. Αυτός έιναι ο στόχος μου για τη Χίου. Χρειάζεται ένας βουλευτής ο οποίος δεν θα σχολιάζει και θα κρίνει το τι αποφάσισε η κυβέρνηση, αλλά θα είναι μέσα στα πράγματα και στα κέντρα διαμόρφωσης των αποφάσεων ώστε να συναποφασίζει για το νησί μας. Αυτό μπορεί να το φέρει ο Νότης Μηταράκης.\nΤο δεύτερο που θα ήθελα να φέρω, είναι η ανάγκη για ενότητα. Πρέπει επιτέλους στη Χίου να βάλουμε στην άκρη τις διαχωριστικές γραμμές, να δουλέψουμε με τον Δήμο, με την περιφέρεια και με όλους. Πρέπει να βάλουμε κάτω ένα χρονοδιάγραμμα τεσσάρων ετών και να πετύχουμε πράγματα όλοι μαζί.»\nTags: Χίος Ράδιο Αλήθεια\nΔάνεια Κομμάτων\tΕπόμενη Μέρα\tΣυντάξεις Χηρείας\tΣτίγμα Radio\tInsurance World\tΕμπορικό & Βιομηχανικό Επιμελητήριο Αθηνών\tΤελωνείο Χίου\tΒουλευτικές Εκλογές 2019\tΑμανή\tενσωμάτωση\tΜέτρα\tΣΚΑΪ\tΠαθολογική Κλινική\tPéter Szijjártó\tψηφιοποίηση\tarmynow.net\tepsilon\tΝομοσχέδιο\tΧρηματιστήριο\tΕκλογές


Σαν στο σπίτι του - Clevernews\nΣτο κατάμεστο «Τάσσος Παπαδόπουλος» της Λευκωσίας που θα θυμίζει… μικρό ΟΑΚΑ, ο Παναθηναϊκός θέλει απόψε (21:30, Novasports 3) απέναντι στη Λαμποράλ Κούτσα να ρεφάρει για την ήττα του στην πρεμιέρα. Το ξεκίνημα δεν ήταν καλό, αλλά ο Παναθηναϊκός γνωρίζει πως ο δρόμος είναι μακρύς… Οι «πράσινοι» μετά την ήττα στην πρεμιέρα από τη Λιέτουβος Ρίτας θέλει να κάνει σεφτέ στον τέταρτο όμιλο της Ευρωλίγκας κόντρα στη Λαμποράλ Κούτσα.\nΌχι στη φυσική του έδρα, το ΟΑΚΑ, λόγω της γνωστής τιμωρίας, αλλά στην Κύπρο όπου τον… έστειλε η τροποποίηση της τιμωρίας του από τη διοργανώτρια αρχή. Το «Τάσσος Παπαδόπουλος» θα είναι κατάμεστο από περίπου 6.000 θεατές, που φρόντισαν από την περασμένη εβδομάδα να εξαφανίσουν τα εισιτήρια και ο Παναθηναϊκός σίγουρα δεν θα νιώθει φιλοξενούμενους στη Μεγαλόνησο.\nΗ Λαμποράλ Κούτσα ταξίδεψε στην Κύπρο με πολλά προβλήματα. Ο Σέρτζιο Σκαριόλο δεν θα έχει στη διάθεσή του τους τραυματίες Σαν Εμετέριο, Κελάτι, Μαϊνόλντι και Χάνγκα, ενώ αμφίβολος είναι ο Χάμιλτον και ο Καουκένας αποκτήθηκε μόλις χθες. Πάντως η ομάδα της Βιτόρια, που έχει αρχίσει με δύο ήττες στην ACB, έφτασε με στόχο να διπλασιάσει τις νίκες της μετά από την επιτυχία της πρεμιέρας απέναντι στη Μακάμπι Τελ Αβίβ στη Βιτόρια.\nΠαναθηναϊκός-Λαμποράλ Κούτσα 21:30.\nΓαλατάσαραϊ – Ολυμπιακός 67-78


Κορυφαίος σύμβουλος του Ερντογάν βρίζει τον Έλληνα πρωθυπουργό - «Tους περιμένουμε στα χαρακώματα» - Πτήση & Διάστημα\nΚορυφαίος σύμβουλος του Ερντογάν βρίζει τον Έλληνα πρωθυπουργό – «Tους περιμένουμε στα χαρακώματα»\nΈνας από τους κορυφαίους σύμβουλους του Ρετζέπ Ταγίπ Ερντογάν, εξύβρισε τον Έλληνα πρωθυπουργό Κυριάκο Μητσοτάκη, ενώ παράλληλα απείλησε τη χώρα μας, την ώρα που ο Τούρκος ηγέτης βρισκόταν στις Βρυξέλλες, όπου μεταξύ άλλων, συναντήθηκε και με τον Έλληνα ομόλογό του.\nΟ Μεσούτ Χακκί Κασίν, βοηθός εξωτερικής πολιτικής του Ερντογάν, δήλωσε ότι η Τουρκία ήταν «πλήρως προετοιμασμένη» και «περιμένει στα χαρακώματα» για μια πιθανή σύγκρουση με την Ελλάδα κατά τη διάρκεια εμφάνισης του στο CNN Türk.\n«Όλοι πνίγηκαν στη θάλασσα», είπε. «Δεν πρέπει ποτέ να το ξεχάσουν» αναφορικά με τις τουρκικές σφαγές στη Σμύρνη.\n«Τι λέει ο Κυριάκος Μητσοτάκης; Τον αποκαλώ Μητσο-ανόητο. Φίλε, θυμήσου ότι οι Τούρκοι έσωσαν τον πατέρα σου», κατέληξε.\nΔείτε και ακούστε το παραλήρημα του Κασίν στο παρακάτω βίντεο:\nΜεσούτ Χακκί Κασίν\nΚαι που να σκάσουν μύτη τα αμερικανικά F-15 στη Σκύρο… 😀\nΑπό το Τσίρκο τον φέρανε;;\nΠως φαίνετε ο απολίτιστος κάφρος..!\nΤώρα καταλαβαίνω γιατί οι Τούρκοι φεύγουν απ’την Τουρκία και πάνε πρόσφυγες στην Ελλάδα ..Αυτό ισλαμοφασιστικό καθεστώς ..δίνει μεροκάματο και θρέφει τέτοια νούμερα ….\nΕμεις σας περιμενουμε στο σουρβαιβορ\nΣύμβουλος κιόλας; Καλά είναι σοβαροί άνθρωποι αυτοί; Σύμβουλος με γηπεδικού στυλ ατάκες;\nΣηκωθείτε από καρέκλες ντιβάνια κρεβάτια καναπέδες…\nΤΥΧΑΙΩΣ ΕΧΟΥΝ ΚΡΑΤΟΣ\nΛΟΓΩ ΤΗΣ ΑΣΥΝΕΝΟΗΣΙΑΣ ΤΩΝ ΣΩΜΑΤΩΝ ΣΤΡΑΤΟΥ ΚΟΝΤΑ ΣΤΟ ΑΦΙΟΝ ΚΑΡΑΧΙΣΑΡ ΜΑΣ ΠΡΟΚΑΛΕΣΑΝ ΣΥΓΧΗΣΗ ΤΟ 1922 ΚΑΙ ΜΑΣ ΝΙΚΗΣΑΝ!\nΗ Ελλαδα θα πρεπει να εκμεταλευτει την υφεση των εντασεων στην ευρυτερη περιοχη και να τρεξει με γρηγορους ρυθμους τα αναγκαια εξοπλιστικα προγραμματα που χρειαζονται οι ΕΔ..τετοιου ειδους δηλωσεις των γειτονων μας υπενθυμιζουν οτι δεν πρεπει να εφησυχαζουμε ουτε λεπτο..


Νέοι συνήγοροι υπεράσπισης ανέλαβαν τον ηθοποιού\n«Δεν εκπροσωπώ πλέον τον Πέτρο Φιλιππίδη» είπε ο Θέμης Σοφός στο dikastikoreportaz.\nΠριν από λίγες ώρες στο «Πρωινό» του ΑΝΤ1, ο δικηγόρος Μιχάλης Δημητρακόπουλος μίλησε ως πληρεξούσιος δικηγόρος του Πέτρου Φιλιππίδη. Μάλιστα ο ίδιος ανακοίνωσε ότι εκπροσωπεί τον κωμικό ηθοποιό μαζί με την Κική Πακιρτζίδου. Ο δικηγόρος αποκάλυψε επίσης ότι δεν θα κάνει μήνυση στις γυναίκες που τον κατηγορούν.\nΥπενθυμίζουμε πως ο Πέτρος Φιλιππίδης έχει κριθεί προσωρινά κρατούμενος από τον περασμένο Ιούλιο κατηγορούμενος για ένα βιασμό και δυο απόπειρες. Ο ίδιος αρνείται τις κατηγορίες.\nTags: ΘΕΜΗΣ ΣΟΦΟΣ, ΠΕΤΡΟΣ ΦΙΛΙΠΠΙΔΗΣ


Κατακράτηση Υγρών – οι τροφές που βοηθούν! | ΓΥΜΝΑΣΤΗΡΙΟ Καλαμαριά Θεσσαλονίκη GYM Kalamaria Thessaloniki\nΤα πεπόνια, τα εσπεριδοειδή και άλλα φρούτα πλούσια σε κάλιο μπορούν να βοηθήσουν στην μείωση των υγρών, επειδή έχουν υψηλή περιεκτικότητα σε μεταλλικό κάλιο που εξισορροπεί τα επίπεδα του νατρίου. Ξεκινήστε την ημέρα σας με μια σαλάτα ή ένα σμούθι με φρούτα.\nΤο κάρδαμο είναι ένα παραμελημένο πράσινο φυλλώδες λαχανικό, και φυσικό διουρητικό καθώς έχει υψηλή περιεκτικότητα σε κάλιο. Άλλα τρόφιμα που καταπολεμούν την κατακράτηση υγρών είναι τα πράσινα φυλλώδη λαχανικά, το σέλερι, οι ντομάτες, τα καρότα, τα κρεμμύδια και οι πιπεριές. Τα φλαβονοειδή στα λαχανικά (και τα φρούτα) μπορούν να ομαλίσουν την κατακράτηση υγρών. Χορτάστε προσθέτοντας λαχανικά σε μια σαλάτα στο μεσημεριανό και βραδινό γεύμα.\nΠλούσιος σε ωμέγα 3, ο σολωμός είναι μια υπερτροφή που δεν αποτελεί τροφή μόνο για την καρδιά, το μυαλό και τις αρθρώσεις αλλά μπορεί να απομακρύνει και το προεμμηνορρυσιακό σύνδρομο.Άλλες πλούσιες πηγές σε ωμέγα-3 είναι η τούνα, το σκουμπρί, η ρέγγα και ο λιναρόσπορος. Συμπεριλάβετε τον σολωμό και άλλα λιπαρά ψάρια στη διατροφή σας τουλάχιστον δυο φορές την εβδομάδα.\nΕύγευστη πηγή βιταμίνης Β6, και θρεπτικό συστατικό που σχετίζεται με την ανακούφιση του προεμμηνορυσιακού συνδρόμου, τα δημητριακά ολικής και οι ξηροί καρποί αποτελούν καλή επιλογή όταν αισθάνεστε πρησμένοι. Βεβαιωθείτε ότι τα δημητριακά ολικής που επιλέγετε έχον χαμηλή περιεκτικότητα σε νάτριο και αποφύγετε τους αλμυρούς ξηρούς καρπούς. Επίσης τα δημητριακά ολικής είναι πλούσια σε ίνες και οι ξηροί καρποί περιέχουν καλά λιπαρά.\nΜερικά βότανα βοηθάνε επίσης στη μείωση της κατακράτησης υγρών. Οι σπόροι σέλινου (μην τους καταναλώνετε αν είστε έγκυος), το έλαιο του νυχτολούλουδου, η ρίζα της πικραλίδας είναι μερικά από τις επιλογές για την καταπολέμηση της κατακράτησης υγρών. Συζητήστε με τον φαρμακοποιό σας ή τον βοτανολόγο σας για τα φυτά με διουρητική δράση.\nΗ αποφυγή της αλατιέρας δεν είναι ο μοναδικός τρόπος για να μειώσετε την κατακράτηση υγρών. Το πιο σημαντικό είναι να περιορίσετε την ημερήσια πρόσληψη του έτοιμου φαγητού, που πάντα είναι υπερφορτωμένο με νάτριο. Αντιθέτως, προσθέστε στην διατροφή σας φρούτα, υγιεινά τρόφιμα τα οποία μειώνοντας την πιθανότατα για κατακράτηση υγρών, αποτελούν και ένα δώρο για την υγεία σας.\nTransformers | 06/10/2015 | 0 comments |\nΔΙΑΤΡΟΦΗ ΓΙΑ ΚΥΤΤΑΡΙΤΙΔΑ, ΚΑΤΑΚΡΑΤΗΣΗ ΥΓΡΩΝ, ΚΥΤΤΑΡΙΤΙΔΑ, ΣΩΣΤΗ ΔΙΑΤΡΟΦΗ, ΥΓΕΙΑ


Την Τσικνοπέμπτη χορεύουν τα ΚΑΠΗ του Δ. Τρικκαίων - Trikala Focus\nHot NewsΤρίκαλαΤην Τσικνοπέμπτη χορεύουν τα ΚΑΠΗ του Δ. Τρικκαίων\nΟ Δήμος Τρικκαίων διοργανώνει και φέτος τον ετήσιο χορό των παραρτημάτων ΚΑΠΗ. Την Τσικνοπέμπτη 20 Φεβρουαρίου 2020 ο χορός θα πραγματοποιηθεί στο κέντρο «Πύλης Μέγαρο» με έναρξη στις 20:00. Καλούνται τα μέλη και οι φίλοι των ΚΑΠΗ να παραστούν στην εκδήλωση, όπου θα κυριαρχήσουν και πάλι οι παραδοσιακοί χοροί, με στόχο μια γιορτή με κέφι. Θα υπάρχει πλούσια λαχειοφόρος. Τιμή κάρτας 6 ευρώ.Λεωφορεία θα αναχωρήσουν στις 19:00 από τους χώρους των ΚΑΠΗ\nΞανάρχισαν τα έργα σε πεζοδρόμια στα Τρίκαλα. [εικόνες]


Επίτιμος διδάκτορας του πανεπιστημίου της Νότιας Αυστραλίας ο Peter Gabriel\nHomeNewsΕπίτιμος διδάκτορας του πανεπιστημίου της Νότιας Αυστραλίας ο Peter Gabriel\nFriday March 6th, 2015 News 0\nΛίγο πριν την έναρξη του 23ου WOMADelaide Festival, το πανεπιστήμιο της Νότιας Αυστραλίας ανέδειξε τον Peter Gabriel σε επίτιμο διδάκτορα. Το πανεπιστήμιο τον τίμησε ως συνιδρυτή της WOMAD, όπως και για την προσφορά του στη μουσική του κόσμου, αλλά και για την αφοσίωσή του στη δημιουργικότητα και στη μεταμορφωτική δύναμη αυτής υπέρ της ειρήνης και της κατανόησης.\nΚατά τη διάρκεια της τελετής ο αντιπρόεδρος του πανεπιστημίου καθηγητής David Lloyd δήλωσε: “Το πανεπιστήμιο με περηφάνια καλωσορίζει τον Peter Gabriel ως επίτιμο διδάκτορα. Πιστεύουμε ότι το παράδειγμα της δουλειάς του και της ζωής του θα αποτελέσει έμπνευση για πολλούς από τους φοιτητές και τους αποφοίτους μας.”\nΑπό την πλευρά του ο Gabriel απευθύνθηκε στους υπόλοιπους αποφοίτους της τελετής: “Είμαι βέβαιος ότι δεν πρόκειται να σας αποθαρρύνουν τυχόν εμπόδια και θα πορευθείτε στον κόσμο κάνοντας τη διαφορά όπου και αν πάτε.”\nΒραστό νερό πέταξε στο κοινό ο Cedric Bixler-Zavala\nLive κυκλοφορία για το “Demon” από τους Gazpacho


Stand Firm: Ιανουαρίου 2015\nΑναρτήθηκε από standfirm στις 2:45 μ.μ. Δεν υπάρχουν σχόλια:\nΑναρτήθηκε από standfirm στις 2:44 μ.μ. Δεν υπάρχουν σχόλια:\nΑναρτήθηκε από standfirm στις 12:39 μ.μ. Δεν υπάρχουν σχόλια:\nΕτικέτες αναδημοσιεύσεις, fanzines/έντυπα δρόμου, warriors-Θύρα 6\nΑναρτήθηκε από standfirm στις 1:47 π.μ. Δεν υπάρχουν σχόλια:\nParty αλληλεγγύης και οικονομικής ενίσχυσης του ταμείου υπόδικων οπαδών του Παναιτωλικού\nΑναρτήθηκε από standfirm στις 6:06 π.μ. Δεν υπάρχουν σχόλια:\nΕτικέτες αναδημοσιεύσεις, εκδηλώσεις/συναυλίες/parties, warriors-Θύρα 6\nΤο ρεβεγιόν των ένστολων τραμπούκων...(ανακοίνωση των Warriors-Θύρα 6)\nΚΑΜΙΑ ΔΙΩΞΗ ΣΤΟΝ ΟΠΑΔΟ ΤΟΥ ΠΑΝΑΙΤΩΛΙΚΟΥ ΓΙΑ ΤΟ ΠΕΡΙΣΤΑΤΙΚΟ ΤΗΣ ΒΕΡΟΙΑΣ\nΑναρτήθηκε από standfirm στις 5:06 π.μ. Δεν υπάρχουν σχόλια:\nΕτικέτες αναδημοσιεύσεις, εκδηλώσεις/συναυλίες/parties, fanzines/έντυπα δρόμου\nΑναρτήθηκε από standfirm στις 7:37 π.μ. Δεν υπάρχουν σχόλια:


Ορθόδοξα Θέματα: Μητροπολίτης Πρ. Καλαβρύτων & Αιγιαλείας Αμβρόσιος: Η ΟΡΘΟΔΟΞΙΑ, ΩΣ ΘΗΣΑΥΡΟΣ ΤΩΝ ΧΡΙΣΤΙΑΝΩΝ, ΧΑΝΕΤΑΙ! ΓΙ’ ΑΥΤΟ ΚΑΙ ΑΝΑΖΗΤΟΥΝΤΑΙ ΕΠΕΙΓΟΝΤΩΣ ΧΡΙΣΤΟΦΟΡΟΙ-ΑΓΙΑΣΜΕΝΟΙ ΚΛΗΡΙΚΟΙ ΩΣ ΚΗΡΥΚΕΣ ΤΟΥ ΕΥΑΓΓΕΛΙΟΥ!\nΠαρακαλώ να ακούσετε με πολλή περίσκεψη και με περισσότερη προσοχή την αγωνιώδη κραυγή της καρδιάς μου! Την φωνή ενός απλού Έλληνος Ορθοδόξου Χριστιανού, ο οποίος έζησε τα βάσανα και της Γερμανικής Κατοχής και του Συμμοριτοπολέμου, μεγαλώνοντας στην μεγαλούπολη, την Πρωτεύουσα της Πελοποννήσου, την ιστορική πόλη των Πατρών κατά την περίοδο 1938-1956, ὀπότε ετελείωσε το Γυμνάσιο και εισήλθε ως φοιτητής ης Θεολογίας στο Πανεπιστήμον των Αθηνών!Στα χρόνια εκείνα η ζωή ήταν πολύ δύσκολη! Καταφεύγαμε στα καταφύγια, όταν οι Γερμανοί βομβάρδιζαν την πόλη! Είχαμε άστεγους, οι οποίοι στιβάζονταν, ως φιλοξενούμενοι, σε μεγάλα οικήματα, επειδή τα χωριά τους είχαν καταστραφή από τους Συμμορίτες! Αγοράζαμε τα τρόφιμα με ΔΕΛΤΙΟ, όπου η ποσότης ήταν προκαθορισμένη από τις Κρατι-κές Υπηρεσίες. Το (χονδρό και ακατέργαστο) αλάτι, το καθαρό πετρέλαιο για τη φωτιστική λάμπα, που χρησιμοποιούσαμε για φωτισμό το βράδυ, και το μπλέ χρώματος οινόπνευμα διετίθεντο μόνον από το Κρατικό Μονοπώ-λειο! Η φτώχεια, η στέρηση, και συνεπώς η δυστυχία, ήταν το χαρακτηρι-στικό γνώρισμα της εποχής εκείνης!


Πλησιάζουν Χριστούγεννα... Πλησιάζουν Χριστούγεννα... - neomonastiri\nHome / Διάφορα / Πλησιάζουν Χριστούγεννα...\nΠόσο παραπλανητικός αλήθεια μπορεί να είναι ένας τίτλος? Διαβάζεις κάτι και αμέσως η σκέψη σου σε οδηγεί σε ένα συγκεκριμένο concept. Τα Χριστούγεννα είναι από μόνη της μια λέξη που δημιουργεί χαρούμενα συναισθήματα . Είναι ένα αισιόδοξο μήνυμα το οποίο θέλεις να παραλάβεις αλλά και με τη σειρά σου να δώσεις πίσω σε κάπoιον άλλο. Μάλλον ειναι και το νόημα αυτων των γιορτών. Η ανταλλαγή δώρων , είναι ουσιαστικά μια ανταλλαγή συναισθημάτων με αρκετή δόση αισιοδοξίας. Πέρα από τη χριστιανική καταγωγή αυτής της διάθεσης θεωρώ πως είναι μια άκρως εσωτερική ανθρώπινη υπόθεση. Βέβαια μένει να αναρωτιέται κανείς ..είναι μια υπόθεση που αφορά ακόμα και τον σύγχρονο άνθρωπο ο οποίος φαίνεται βασικά πως δεν έχει κανενός τέτοιου είδους ανάγκη? Χμμμ ! Ναι , πάντα ο άνθρωπος δυσκολευόταν να καλύψει τη πιο βασική του ανάγκη, εκείνη που ουσιαστικά κρατάει και το τιμόνι του καραβιού του. Σε αυτό το ταξίδι χρειάζεσαι σίγουρα αρκετά εφόδια κι όσο εξελίσσεται το είδος μας αυτά ίσως να μην έχουν αυξηθεί και τόσο σε ποσότητα αλλά σίγουρα έχουν αποκτήσει μια ιδιαίτερη πολυπλοκότητα. Παρόλο λοιπόν που το αμπάρι του πλοίου είναι γεμάτο με χίλια δυο καλούδια , αν ο ψυχικός κόσμος του καπετάνιου πάσχει και δεν του επιτρέπει να έχει τη διαύγεια πνεύματος που απαιτείται ,το σκαρί κινδυνεύει. Και ποιος ξέρει πότε και ποια καταιγίδα θα το νικήσει και θα το πάρει μαζί της στα βάθη της θάλασσας. Μα είναι Χριστούγεννα και τα καραβάκια είναι στολισμένα με λαμπιόνια και τα παιδιά τραγουδούν τα κάλαντα ..τι κουβέντες κι αυτές "κατάντα" της μεγάλης γιορτής που θα λεγε κι η γιαγιά. Με απλά λόγια λοιπόν κι αποκρυπτογραφημένα να τονίσω πως ο άνθρωπος ,εμείς , εσύ , εγώ .....αν θες ... αυτός που έχεις τώρα απένταντί σου και κοιτάς στα μάτια .. δεν είναι αυτό που βλέπεις αλλά εκείνη η αίσθηση που σου προκαλεί. Τα συναισθήματα είναι η πραγματική μας εικόνα. Αυτά που δεν τα βλέπουμε αλλά φωλιάζουν μέσα μας σε μια πολύ ξεχωριστή γωνιά του εαυτού μας. Και κείνη αόρατη και τόσο κατατρεγμένη.. την ψυχή!. Ναι , η ψυχή! Γιατί τι θα ήταν τα Χριστούγεννα , τι θα ήταν η κάθε γιορτή και κάθε έννοια χαράς ακόμα και λύπης χωρίς αυτή τη μικρή γωνιά μέσα μας , αυτό το άυλο σπίτι των συναισθημάτων.\nΓι' αυτό ναι, τ΄αμπάρια μπορεί να κρύβουν θησαυρούς μα τον μεγαλύτερο απ' όλους τον κουβαλάμε μέσα μας. Είναι αυτό το μικρό σπίτι ...είναι το δικό μας σπιτικό. Είμαστε όλοι ευλογημένοι γιατί όλοι μας έχουμε .Βέβαια δεν υπάρχει λόγος να το γνωρίσει αυτό κι η κυβέρνηση και να βρεθούμε αντιμέτωποι με έναν ακόμα ΕΝΦΙΑ.\nΚι αφού έχουμε συνέλθει για τα καλά από το ρομαντικό πρόλογο της χριστουγεννιάτικης edition αυτου του ποστ ας συνεχίσουμε με πιο ρεαλιστική διάθεση.\nΝα ορίσω σκηνικό. Χριστούγεννα στο χωριό. Είναι για μένα η τρίτη ή τέταρτη - θα σας γελάσω- συνεχόμενη χρόνια που θα περάσω τις γιορτές εδώ που γεςννήθηκα και μεγάλωσα. Συγκινητική εκδοχή ειδικά για όλους εκείνους που δεν έχουν τη δυνατότητα αυτή . Για μένα ωστόσο θα έλεγα πως δεν είναι καν επιλογή αλλα μια αναγκαιότητα κι όχι ίσως η πιο ευχάριστη που θα επιθυμούσα γι αυτή τη περίοδο της ζωής μου . Ωστόσο το σκηνικό είπε ο σκηνοθέτης δεν αλλάζει. Έμεινα κι εγώ λοιπον ως ένας αθέατος παρατηρητής να βλέπω τους πρωταγωνιστές στο καθημερινό τους acting και στη πολυλογία του χρόνου που περνάει με τόση αυθάδεια χωρίς να νοιάζεται και να ρωτάει κανέναν. Διατηρώντας τεχνηέντως την ελάχιστη συμμετοχή που μπορώ να έχω σ΄αυτό το έργο , βλέπω τις εποχές να αλλάζουν και τα πρόσωπα να γερνουν. μαζί και το δικό μου φυσικά ... σ΄αυτό το κομμάτι δυστυχώς η συμμετοχή μου δεν είναι διαπραγματεύσιμη.\nΤο χωριό μου λένε ήταν Μεγάλο . Μεγάλο όπως η αρχική του ονομασία εκεί στο Βορά. Μετά εδώ έγινε Νέο και τώρα αρχίζει να φαντάζει Μικρό. Μικρό γιατί πολλοί νέοι το εγκαταλείπουν και δεν επιστρεφουν ξανά. Ωστόσο κάποιοι μένουν και η ζωή συνεχίζεται έστω και καπως υποτονικά . Η καρδιά του συνεχίζει να χτυπά την ίδια στιγμή που στη γύρω περιοχή αρκετά χωριουδάκια τείνουν να αποτελούν φαντάσματα του παρελθόντος. Δεν ξέρω αν κάτι τέτοιο οφείλει να μας θλίβει γενικώς. Ειδικά σίγουρα στεναχωρεί πολλούς. Αποτελεί όμως συνέχεια της ζωής . της εξέλιξης ,,,δεν θα πω όμως της προόδου γιατί αυτή είναι μια πολύ σοβαρή λέξη για να τη χρησιμοποιήσω με τόση ελαφρότητα αφού προϋποθέτει συνθήκες ύπάρξης που εδώ δύσκολα κανείς μπορεί να διακρίνει έστω και ψήγματά της. Ας είναι θα πω απλά πως η εγκατάλλειψη αυτή συνάδει με τις γενικές αλλαγές που αναγκαστικά ο χρόνος επιφέρει .\nΈτσι ήπια να ξαναγυρίσω στις πλατείες του χωριού που αυτή τη γιορτινή περίοδο κάποια λαμπιόνια καταφέρνουν να φωτίσουν το σκοτάδι του χειμώνα του. Σε αυτές τις πλατείες που έχουν στοιχειώσει από φωνές ,τραγούδια και χορούς. Από ευτυχισμένους ανθρώπους που ηρθαν ,περπάτησαν σε αυτές κι ύστερα χάθηκαν. Τα χειμωνιάτικα βράδια τώρα πια ησυχάζουν , μοιάζουν με άδειες αγκαλιές . Με μάνες που προσμένουν τα παιδιά τους. Η αλήθεια είναι πως τόση πολύ σιωπή τις κάνει κάπως απόσκοσμες και μελαγχολικές. Η πλήρης έννοια του ρομαντισμού με τον πόνο να ελοχεύει σε κάθε πεσμένο φύλλο που τις σκεπάζει.\nΚάνει κρύο και ειδικά αυτά τα βράδια η θερμοκρασία είναι αποτρεπτική για μακρινές βόλτες. Του λείπει η θάλασσα. Ναι. με μια θάλασσα στα πόδια του χωριού όλα θα γλύκαιναν μεμιάς. Ακόμα και ο καιρός θα άλλαζε. Κι οι άνθρωποι. Αμέ κι αυτοί. Θα χαμε καπεταναίους , καραβοκυρηδες και ψαράδες. Θα μιλούσαμε όχι για ξωτικά αλλά για γοργόνες και μακρινές θαλασσινές πολιτείες..Ίσως ακριβώς αυτό να φταίει ... η έλλειψη της θάλασσας. Αυτής της ανοιχτωσιάς στο μάτι μα και στη ψυχή. Ισως γι αυτή τη μονοτονία που ξεβράζει αυτός ο τόπος κι αναγκάζει πολλούς να μετοικήσουν να μη φταίνε οι άνθρωποι μα ο ίδιος ο τόπος. ίσως και πάλι όχι. Μπερδεύονται όλα στο μυαλό .. Είναι που ψάχνω λύσεις, απαντήσεις ή απλά δικαιολογίες ? Μπορεί κι όλα αυτά μαζί. Και τι πειράζει. Μακάρι να είχαμε παντα το κουράγιο να εκφράζουμε κάθε φορά όλα όσα τριγυρνάνε μέσα μας να μην τα επιτρέπουμε να γίνονται κατακάθια και να βαραίνουν το σπίτι μας, τη ψυχή. Θαρρώ αρκεί να είσαι ενεργός , να μη παραμένει; στάσιμος ,να μη βαλτώνεις .\nΝομίζω πως κάπου εδώ θα τελειώσει η πρώτη πράξη ...ας πέσει η βαριά κουρτίνα ..\nΕλπίζω κι εύχομαι να σας ξαναβρώ πριν φτάσουν τα Χριστούγεννα.. 🎄🎄🎄🎄


378 φύλακες και καθαριστές σε αρχαιολογικούς χώρους και μουσείαOnairnews – Ειδήσεις – νέα από την Δυτική Ελλάδα | Onairnews - Ειδήσεις - νέα από την Δυτική Ελλάδα\nHome ΕΛΛΑΔΑ 378 φύλακες και καθαριστές σε αρχαιολογικούς χώρους και μουσεία\n378 φύλακες και καθαριστές σε αρχαιολογικούς χώρους και μουσεία\nPosted By: sharkon: 23 Μαρτίου, 2015 In: ΕΛΛΑΔΑ, ΠΟΛΙΤΙΣΜΟΣ\nΣε 378 ανέρχονται οι θέσεις εποχικού προσωπικού σε μουσεία και αρχαιολογικούς χώρους.\nΤο νέο προσωπικό θα απασχοληθεί με συμβάσεις ιδιωτικού δικαίου ορισμένου χρόνου και θα καλύψει προσωρινές ανάγκες των Εφορειών Αρχαιοτήτων κατά τη θερινή περίοδο, η οποία εκτείνεται από την 1η Απριλίου έως και τις 31 Οκτωβρίου 2015, λόγω της αυξημένης επισκεψιμότητας τους κατά τους θερινούς μήνες. Οι νέες προκηρύξεις που εκδόθηκαν είναι οι ακόλουθες:\nΕφορεία Αρχαιοτήτων Σερρών: Εως τις 23 Μαρτίου θα γίνονται δεκτές οι αιτήσεις των υποψηφίων για 24 θέσεις στον αρχαιολογικό χώρο και το Μουσείο Αμφίπολης. Τις θέσεις θα καταλάβουν 18 Ημερήσιοι Φύλακες, τέσσερις Νυκτοφύλακες και δύο Καθαριστές. Πληροφορίες: 23210 21084.\nΜουσείο Ασιατικής Τέχνης: Τέλος χρόνου αύριο στον διαγωνισμό του Μουσείου για 14 θέσεις, από τις οποίες εννέα για Φύλακες Ημέρας, τρεις για Καθαριστές και δύο για Νυκτοφύλακες. Πληροφορίες: 26610 30443.\nΕφορεία Αρχαιοτήτων Ημαθίας: Θα προσληφθούν δώδεκα εποχικοί, εκ των οποίων επτά Ημερήσιοι Φύλακες, τρεις Νυκτοφύλακες και δύο Καθαριστές. Αιτήσεις υποβάλλονται έως τις 23 Μαρτίου. Πληροφορίες: 23310 29737.\nΕφορεία Αρχαιοτήτων Λασιθίου: Τέσσερις εργάσιμες ημέρες, έως τη Δευτέρα, 23 Μαρτίου, απομένουν για αιτήσεις στον διαγωνισμό των 18 θέσεων στους Αρχαιολογικούς χώρους Σπιναλόγκας και Σπηλαίου Ψυχρού. Οι θέσεις κατανέμονται στις ειδικότητες Ημερήσιων Φυλάκων (16 θέσεις) και Καθαριστών (δύο θέσεις). Πληροφορίες: 28410 22462.\nΕφορεία Αρχαιοτήτων Δυτικής Αττικής, Πειραιώς & Νήσων: Αντίστροφα «μετρά» ο χρόνος έως την ερχόμενη Δευτέρα, 23 Μαρτίου, οπότε λήγει η προθεσμία για οκτώ θέσεις στο Μουσείο και τους χώρους Αίγινας. Θα προσληφθούν πέντε Φύλακες Ημέρας, δύο Νυκτοφύλακες και ένας Καθαριστής. Πληροφορίες: 210 4590750.\nΕφορεία Αρχαιοτήτων Πέλλας: Τρεις εργάσιμες ημέρες, έως την Παρασκευή, 20 Μαρτίου, θα γίνονται δεκτές αιτήσεις για έντεκα θέσεις, εκ των οποίων δέκα για Ημερήσιους Φύλακες και μία για Καθαριστή στο Μουσείο και τον Αρχαιολογικό χώρο Πέλλας. Πληροφορίες: 23810 24356.\nΕφορεία Αρχαιοτήτων Πιερίας: Αντίστροφα «μετρά» ο χρόνος έως την Πέμπτη, 19 Μαρτίου, οπότε λήγει η προθεσμία για δώδεκα θέσεις, από τις οποίες δέκα για Φύλακες Ημέρας και δύο για Καθαριστές. Οι επιτυχόντες θα τοποθετηθούν στο Μουσείο και τον Αρχαιολογικό χώρο Δίου. Πληροφορίες: 23510 47883.\nΕφορεία Αρχαιοτήτων Πρέβεζας: Θα καλυφθούν 17 θέσεις στον Αρχαιολογικό χώρο του Νεκρομαντείου Αχέροντα και στο Νέο Αρχαιολογικό Μουσείο Νικόπολης Πρέβεζας. Οι θέσεις αφορούν 13 Φύλακες Ημέρας, έναν Νυκτοφύλακα και τρεις Καθαριστές. Πληροφορίες: 26820 89890.\nΕφορεία Παλαιοανθρωπολογίας-Σπηλαιολογίας: Εγκρίθηκαν 13 θέσεις για το Σπήλαιο και Μουσείο Πετραλώνων, εκ των οποίων εννέα για Ημερήσιους Φύλακες, δύο για Νυκτοφύλακες και από μία για Οικοδόμο και Καθαριστή. Πληροφορίες: 2310 410185.\nΕφορεία Αρχαιοτήτων Ηρακλείου: Θα καλυφθούν 66 θέσεις για την κάλυψη των αναγκών στους Αρχαιολογικούς Χώρους Γόρτυνας (13 θέσεις), Κνωσσού (28 θέσεις), Μαλίων (έξι θέσεις) και Φαιστού (19 θέσεις). Τις θέσεις θα καταλάβουν 48 Φύλακες Ημέρας, εννέα Νυκτοφύλακες και εννέα Καθαριστές. Πληροφορίες: 2810 288484\nΕφορεία Αρχαιοτήτων Κέρκυρας: Εγκρίθηκαν 15 εποχικές θέσεις για οκτώ Φύλακες Ημέρας, τέσσερις Νυκτοφύλακες και τρεις Καθαριστές. Το προσωπικό θα τοποθετηθεί στο Παλαιό Φρούριο Κέρκυρας. Πληροφορίες: 26610 48310.\nΕφορεία Αρχαιοτήτων Χανίων: Στο Αρχαιολογικό Μουσείο Χανίων θα τοποθετηθούν οι επτά επιτυχόντες του διαγωνισμού. Πρόκειται για πέντε Φύλακες Ημέρας και δύο Καθαριστές. Αιτήσεις έως τις 24 Μαρτίου. Πληροφορίες: 28210 44418.\nΕφορεία Αρχαιοτήτων Αχαΐας: Εγκρίθηκαν οκτώ θέσεις Φυλάκων Ημέρας στο Αρχαιολογικό Μουσείο Πατρών. Πληροφορίες: 2610 275070.\nΕφορεία Αρχαιοτήτων Ιωαννίνων: Θα προσληφθούν 16 εποχικοί, εκ των οποίων έντεκα Ημερήσιοι Φύλακες, τέσσερις Νυκτοφύλακες και ένας Καθαριστής. Το προσωπικό θα τοποθετηθεί στα Μουσεία Ιωαννίνων και Δωδώνης. Πληροφορίες: 26510 01051.\nΑιτήσεις για τις εφορείες Λακωνίας και Ηλείας\nΕφορεία Αρχαιοτήτων Λακωνίας: Λήγει αύριο η προθεσμία για 17 θέσεις στον Αρχαιολογικό χώρο Μυστρά. Τις θέσεις θα καταλάβουν 15 Φύλακες Ημέρας και δύο Καθαριστές. Πληροφορίες: 27310 81128 και 27310 25363.\nΕφορεία Αρχαιοτήτων Ηλείας: Εγκρίθηκαν 68 θέσεις για τον Αρχαιολογικό χώρο και το Μουσείο Αρχαίας Ολυμπίας. Πρόκειται για 55 θέσεις Ημερήσιων Φυλάκων, εννέα θέσεις Νυκτοφυλάκων και τέσσερις θέσεις Καθαριστών. Πληροφορίες: 26240 22529.


Από τις κάλπες στους δρόμους | Η Εφημερίδα των Συντακτών\nΦΩΤ.: ΓΙΩΡΓΟΣ ΚΥΒΕΡΝΗΤΗΣ\nΕΥΡΩΠΗ 09.05.2017, 14:32\nΑπό τις κάλπες στους δρόμους\nΑποφασίσαμε να ακολουθήσουμε στην κάλπη δύο μέλη του Κ.Κ. Γαλλίας, σε ένα εκλογικό κέντρο στο 19ο διαμέρισμα. Αυτή τη φορά θα συναντήσουμε άδειους διαδρόμους και όχι τη διπλή σειρά της ουράς αναμονής που βρήκαν πριν από δύο Κυριακές.\nΑυτή τη φορά δεν ψηφίζουν τον υποψήφιο που πραγματικά θα ήθελαν να δουν πρόεδρο της Γαλλίας, αλλά τον νεοφιλελεύθερο Εμανουέλ Μακρόν, ως ανάχωμα στον δρόμο της ακροδεξιάς Μαρίν Λεπέν προς την εξουσία. Από τη Δευτέρα, μας λένε, όπως θα διαβάσουμε σήμερα (σ.σ. χθες) και στο εξώφυλλο της Humanite, «Ενας νέος αγώνας ξεκινά».\nΣτη συνέχεια μας οδήγησαν σε μια κάπως διαφορετική γειτονιά, εκεί που βρίσκονται τα προεκλογικά γραφεία της Λεπέν. Εδώ δεν θα βρούμε τα πολύχρωμα μικρομάγαζα του 19ου διαμερίσματος, αλλά πολυτελείς μπουτίκ απ’ όπου οι κάτοικοι μπορούν να προμηθευτούν χαβιάρι και σαμπάνια.\nΤη Λεπέν, εκτός από τους δημοσιογράφους, περίμενε και μία πολυμελής οικογένεια για να της σφίξει το χέρι φωνάζοντας «Μαρίν για πρόεδρος!».\nΣτη συνέχεια, η πρόεδρος του Εθνικού Μετώπου έχει αποφασίσει να βρεθεί μεταξύ των ψηφοφόρων της σε μία εκδήλωση ανοιχτή για τους δημοσιογράφους μέχρι τις 22.00, την οποία η Liberation θα μποϊκοτάρει, διαμαρτυρόμενη για την απαγόρευση της πρόσβασης σε αυτήν κάποιων μέσων.\nΗ ανακοίνωση των αποτελεσμάτων θα μας βρει έξω από το Λούβρο, όπου οι ψηφοφόροι του Μακρόν είχαν ήδη αρχίσει να συγκεντρώνονται πριν κλείσουν οι κάλπες.\nΤο κλίμα θύμιζε φοιτητική συναυλία. Λίγο μετά τις 20.00 ο κόσμος λικνιζόταν στους ήχους του «Englishman in New York» ανεμίζοντας ρυθμικά γαλλικές σημαίες. «Macron President», το μοναδικό σύνθημα που ακουγόταν, δίνοντας το (α)πολιτικό στίγμα στη συγκέντρωση, ενώ ό,τι πιο... στρατευμένο καταφέραμε να βρούμε ήταν μια παρέα νέων με βαμμένα πρόσωπα στα χρώματα, μεταξύ άλλων, της σημαίας της Γερμανίας και της Ε.Ε.\nΕμείς όμως γνωρίζουμε ότι ο Μακρόν δεν εκλέχθηκε μόνο χάρη στους Γάλλους «Μένουμε Ευρώπη», αλλά και με τη στήριξη μεγάλης μερίδας της Αριστεράς, που επέλεξε να τον ψηφίσει γνωρίζοντας πολύ καλά ότι ο φασισμός αποτελεί ίσως μια όψη του καπιταλισμού.\nΤη φωνή αυτών των Γάλλων προσπαθήσαμε να ακούσουμε στους δρόμους του Παρισιού. Ετσι περιπλανηθήκαμε στην άδεια πλατεία της Δημοκρατίας, για να καταλήξουμε στην πλατεία του Melinmontant, μιας γειτονιάς με έντονη την παρουσία του αναρχικού στοιχείου.\nΕκεί, στους δρόμους και τα στενά μέχρι το ιστορικό νεκροταφείο Pere Lachaise ακολουθήσαμε μέλη του αναρχικού χώρου σε μια «Manifestation sauvage», δηλαδή μια αυθόρμητη πορεία.\n«Ολος ο κόσμος μισεί την αστυνομία», το σύνθημα που κυριαρχούσε από την πλευρά των διαμαρτυρόμενων, ενώ η αστυνομία έδινε την εντύπωση πως προσπαθούσε να δικαιολογήσει την παρουσία της, φράσσοντας τον δρόμο και περικυκλώνοντας τους λιγοστούς διαδηλωτές, χωρίς τελικά να υπάρξει κάποιου είδους σύγκρουση.\nΗ μουδιασμένη αυτή πρώτη απάντηση των Γάλλων στους δρόμους προσωπικά ελπίζουμε να μην είναι ενδεικτική των όσων θα ακολουθήσουν την επόμενη πενταετία.\nΑλλά, ας μην πάμε μακριά. Η μάχη κρίνεται και στις κάλπες και η προεκλογική περίοδος στη Γαλλία δεν έχει ακόμα τελειώσει. Σε μόλις πέντε βδομάδες οι Γάλλοι θα αποφασίσουν τη σύνθεση της Βουλής, η οποία θα διαδραματίσει καθοριστικό ρόλο στην πολιτική που τελικά θα εφαρμοστεί επί προεδρίας Μακρόν.


KAFENEIO-GR: Ο «αιώνιος φοιτητής» Άδωνις Γεωργιάδης...\nΟ «αιώνιος φοιτητής» Άδωνις Γεωργιάδης...\nΥπέρμαχος τις διαγραφής των φοιτητών που δεν ολοκληρώνουν τις σπουδές τους εντός συγκεκριμένου διαστήματος αποτελεί ο Άδωνις Γεωργιάδης. Βέβαια, αν ο...\nνυν υπουργός Ανάπτυξης ήταν φοιτητής επί ΝΔ, και εφόσον τελικά υλοποιηθούν τα σχέδια της Νίκης Κεραμέως, τότε θα είχε διαγραφεί με συνοπτικές διαδικασίες. Αυτό παρατήρησε ο συγγραφέας Νίκος Σαραντάκος με μήνυμά του στο Twitter.... «Θα θεσπίσει διαγραφή των φοιτητών που καθυστερούν να πάρουν πτυχίο η κυβέρνηση που έχει κορυφαίο υπουργό τον Άδωνη, ο οποίος έκανε 10 χρόνια για να τελειώσει μια ρημαδοφιλοσοφική!» ανέφερε χαρακτηριστικά.\nΟ Άδωνις Γεωργιάδης, ο οποίος όπως φαίνεται έχει αρκετό ελεύθερο χρόνο, καθώς είναι υπουργός άνευ χαρτοφυλακίου, αποφάσισε να απαντήσει, χρησιμοποιώντας τον εαυτό του ως αντιπαράδειγμα. «Είναι παρά πολύ απλό, έκανα 10 χρόνια πράγματι διότι αυτό επιτρεπόταν. Εάν υπήρχε όριο θα το είχα τηρήσει. Είμαι εξαιρετικά υπέρ της θεσπίσεως του και η περίπτωση μου είναι ένα καλό παράδειγμα υπέρ» ανέφερε.\nΤο οξύμωρο είναι ότι μόνος του τα είπε μόνος του απάντησε καθώς έχει μπλοκάρει τον Νίκο Σαραντάκο, με αποτέλεσμα να μην μπορεί να του ανταπαντήσει...


«Το θέατρο και η τέχνη προχωράνε , δε μας αφήνουν» – ATHENS ART THEATER\n07/11/2019 07/11/2019 Άννα Χατζή\t0 Σχόλια\tΚαίτη Ιμπροχώρη\nΗ ξεχωριστή , καταξιωμένη και ταλαντούχα ηθοποιός Καίτη Ιμπροχώρη μίλησε στο Athens Art Theater και στην Άννα Χατζή για την υποκριτική , το θέατρο, τους σκηνοθέτες , τις παλιές ελληνικές ταινίες, τη δραματική σχολή και τη νέα γενιά των ηθοποιών, τα νέα ανεβάσματα και τις νέες εκδοχές κλασικών έργων, την τηλεόραση, τα νέα σίριαλ, τη θεατρική ομάδα «Θεατρίνων Θεατές» , τη συνεργασία της με τον Ηθοποιό και σκηνοθέτη Γιώργο Λιβανό και την παράσταση «Η Κάρεν Στόουν δεν μένει πια εδώ»\nΞεκινώντας από την αρχή αρχή. Πως αποφασίσατε να ασχοληθείτε με την υποκριτική;\nΟ πατέρας μου αγαπούσε πολύ το θέατρο και με πήγαινε από μικρή σε διάφορες παραστάσεις στις οποίες έπαιζαν μεγάλοι ηθοποιοί. Εκτός από το σχολείο, μάθαινα πιάνο στο ωδείο Αθηνών καθώς επίσης φωνητική και μπαλέτο. Παρότι λοιπόν ο πατέρας μου ήταν γιατρός και ήθελε και εγώ να ακολουθήσω το επάγγελμα του, η κουλτούρα του με ώθησε στην υποκριτική. Είχαμε κάνει μάλιστα και μία συμφωνία, να πάω πρώτα στο πανεπιστήμιο και αργότερα να πάω στο Παρίσι καθώς είχα τελειώσει το Γαλλικό Ινστιτούτο και να σπουδάσω υποκριτική. Δυστυχώς δεν προλάβαμε, διότι όταν ήμουν στην εβδόμη προς ογδόη τάξη του γυμνασίου ο πατέρας μου πέθανε και έτσι μόλις τελείωσα το σχολείο , πήγα αμέσως στη δραματική σχολή.\nΠοια ήταν η πρώτη σας επαγγελματική εμπειρία στο σανίδι;\nΉταν με τον Μουσούρη. Με είδε στις εξετάσεις της σχολής, με επέλεξε και έπαιξα στην παράσταση «Υπόθεση διαζυγίου».\nΤι ξεχωριστό πιστεύετε ότι είχαν οι σκηνοθέτες της εποχής σας;\nΔεν θα ήθελα να κάνω σύγκριση. Ήταν μία συγκεκριμένη εποχή που υπήρξαν όλοι αυτοί οι σκηνοθέτες. Η σημερινή εποχή μπορεί να έχει τέτοιους σκηνοθέτες αλλά με άλλον τρόπο εκφοράς του ταλέντου, με γνώσεις, κουλτούρα αλλά τελείως διαφορετικούς. Περνώντας ο χρόνος θα δούμε το έργο τους. Η κάθε γενιά είναι διαφορετική εφόσον η κοινωνία εξελίσσεται.\nΟι παλιές ελληνικές ταινίες τι είχαν και είναι μέχρι σήμερα τόσο ξεχωριστές;\nΠιστεύω ότι είχαν αυτό το οικείο, την καθημερινότητα που έχει χαθεί πλέον. Οι άνθρωποι τότε ήταν πιο αγνοί, σε μία κοινωνία που όλοι συμμετείχαν σε όλα και που δεν υπήρχε απομόνωση. Τώρα πια φοβάσαι να πεις «Καλημέρα». Οι άνθρωποι ζουν απομονωμένοι και φοβισμένοι. Πλέον δεν γίνονται ταινίες και αν γίνουν είναι διαφορετικού είδους. Ο άνθρωπος σε αυτές τις ταινίες βλέπει την ψυχή του, την οποία δεν μπορεί να την εκτονώσει. Για αυτό λοιπόν έχουν απήχηση μέχρι και σήμερα αυτές οι ταινίες, είναι άμεσες, με βαθιά συναισθήματα και ο κόσμος έρχεται κοντά σε αυτές.\nΔιδάσκατε σε δραματική σχολή. Πως βλέπετε τη νέα γενιά των ηθοποιών;\nΚαταρχάς είναι πολλά τα παιδιά , τα οποία θέλουν να ασχοληθούν με την υποκριτική. Αρκετά από αυτά ξεκινάνε με τη νοοτροπία να βγουν στην τηλεόραση, να βγάλουν πολλά χρήματα και να γίνουν σταρ. Δεν να είναι έτσι όμως. Βέβαια υπάρχουν παιδιά που δούλευαν με πολύ μεράκι και κόπο. Γιατί το θέατρο θέλει πειθαρχία, διάβασμα, πρόβες , να αφοσιωθείς, να αγαπήσεις τον εαυτό σου και να βγάλεις τα συναισθήματα σου. Από κει και πέρα πρέπει να μελετήσεις πολύ. Υπήρχαν παιδιά που προσπαθούσαν και μάλιστα δούλευαν παράλληλα για να πληρώσουν τα δίδακτρα και μελετούσαν ταυτόχρονα για τη σχολή. Αυτά τα παιδιά ήταν εξαιρετικά και συνάντησα πολλά τέτοια σπουδαία παιδιά.\nΠως βλέπετε το σημερινό θέατρο και την εξέλιξη του;\nΤο θέατρο ουσιαστικά είναι ένα. Η εξέλιξη είναι περισσότερο κοινωνική, της τοπικής κοινωνίας. Αν το κάνεις με αγάπη και γνωρίζεις τη δυσκολία του, πάντα είναι το ίδιο. Πρέπει να μην το κάνεις επιφανειακά. Πιστεύω ότι το θέατρο και η τέχνη προχωράνε , δεν μας αφήνουν.\nΌσον αφορά τα νέα ανεβάσματα και τις νέες εκδοχές κλασικών έργων, ποια είναι η γνώμη σας;\nΠαρακολουθώ πολύ συχνά τέτοιες παραστάσεις. Σε αρκετά η αποδόμηση τους δεν μου αρέσει καθόλου. Μπορεί να υπάρξει σύγχρονος τρόπος αλλά όχι μοντέρνος και χωρίς αποδόμηση.\nΤι ωθεί τους σκηνοθέτες κατά τη γνώμη σας σε αυτού του είδους τα ανεβάσματα;\nΊσως αυτό κάποια στιγμή να τους οδηγήσει σε κάτι πολύ σημαντικό, περνώντας από τη Σκύλα στη Χάρυβδη να φτάσουν σε ένα πολύ σημαντικό σημείο. Τους ωθεί να κάνουν κάτι προχωρημένο. Μπορεί να είναι πάρα πολύ ταλαντούχοι και αυτό να φανεί στην πορεία, δεν μπορείς να τους αφαιρέσεις το δικαίωμα να το κάνουν. Από την άλλη πλευρά όμως αν δεν με εκφράζει αυτό το οποίο παρακολουθώ, είναι επιλογή μου να αποχωρήσω από το θέατρο.\nΥπήρξατε πρόεδρος στα ΣΕΗ, ανήκετε στη διοίκηση του Κ.Θ.Β.Ε καθώς επίσης είστε χρόνια βασικό στέλεχος των «Θεατρίνων Θεατές». Τι σας έκανε να δραστηριοποιηθείτε και σε αυτόν τον τομέα;\nΠροϋπήρχε η πολιτικοποίηση που είχα από τον πατέρα μου αλλά και εγώ σαν εργαζόμενη δεν ανεχόμουν να εκμεταλλεύονται ούτε εμένα, ούτε του συναδέλφους μου και γενικότερα τον κλάδο μου.\nΛίγο, αν μου αρέσει κάτι, το παρακολουθώ. Περισσότερο μου αρέσουν οι ηθοποιοί. Όταν υπάρχουν ευφάνταστα σενάρια και όχι μυθοπλασίες , τα βλέπω.\nΤον εαυτό σας στις επαναλήψεις των σίριαλ τον βλέπετε;\nΝαι, τα τελευταία χρόνια τα βλέπω. Αλλά δεν στεναχωριέμαι , ήταν ωραία χρόνια και όμορφες συνεργασίες. Απλά μερικές φορές βλέποντας κάποιες σκηνές σκέφτομαι πως θα τις έκανα σήμερα.\nΕίστε ανοιχτή σε προτάσεις για θέατρο αλλά και για τηλεόραση;\nΥπάρχει μια ομάδα οι «Θεατρίνων θεατές» με τον Γιώργο Λιβανό , ο οποίος είναι ένας υπέροχος και σπουδαίος θεατράνθρωπος, κάνει εξαιρετικές παραστάσεις και κάνω διάφορες δουλειές μαζί του.\nΥπάρχει κάποια συνεργασία αυτή την περίοδο;\nΜε την ομάδα Θεατρίνων Θεατές δουλεύουμε αυτή τη στιγμή εντατικά για την πρεμιέρα του ψυχογραφήματος της Μαίρης Μιχαλάτου ” Η Κάρεν Στόουν δε μένει πια εδώ” που θα παρουσιαστεί κάθε Τετάρτη στις 21.15 με διαλεχτούς συνεργάτες για περιορισμένες παραστάσεις.\nΠείτε μας λίγα λόγια για τον ρόλο που ερμηνεύετε.\nΕίναι ένας υπέροχος ρόλος μιας πρωταγωνίστριας του θεάτρου που ξαναγυρνά στον τόπο που άλλαξε τη ζωή της για να ανακαλύψει ξανά αυτά που την καθόρισα.\nΠοιες οι εντυπώσεις σας από αυτή τη συνεργασία;\nΗ δεξιοτεχνική γραφή της Μαίρης Μιχαλάτου με βοηθά να προσεγγίσω μια θεατρίνα εντελώς διαφορετική από μένα, αλλά αληθινή και έντονη, μοναχική και σκληρά ευαίσθητη. Σπουδαίος ρόλος και πάντα χαίρομαι τη συνεργασία με το φίλο μου Γιώργο Λιβανό.\n← «Πάντα μου άρεσε να γράφω, αλλά δεν είναι κάτι που κάνω εύκολα»\n«Ο,ΤΙ ΚΑΝΩ ΜΕ ΔΙΚΗ ΜΟΥ ΠΡΩΤΟΒΟΥΛΙΑ ΕΧΕΙ ΣΧΕΣΗ ΜΕ ΤΗΝ ΕΛΛΑΔΑ» →


Τίμος Ζαχαράτος για Δανάη Μπάρκα: Θα το πάρω το κορίτσι, την εγκρίνει και η μητέρα μου για νύφη (Βίντεο)\nO Τίμος Ζαχαράτος είναι ο μάγειρας της εκπομπής «Πάμε Δανάη» και στην σημερινή του συνέντευξη μίλησε για την για Δανάη Μπάρκα λέγοντας ότι «την εγκρίνει και η μητέρα μου για νύφη».\nΓια την ιδιαίτερη σχέση που έχει αναπτύξει με την Δανάη Μπάρκα\nΗ Δανάη Μπάρκα θα παντρευόταν και θα έκανε one night stand με τον Τίμο Ζαχαράτο\nΤίμος Ζαχαράτος: Επέστρεψε στην εκπομπή μετά τον κοροναϊό - Το ευχαριστώ στην Μπάρκα για την… φροντίδα της\nμίλησε ο σεφ της εκπομπής «Πάμε Δανάη» στην κάμερα του «Mega Καλημέρα». Ο γοητευτικός Τίμος Ζαχαράτος αποκάλυψε πως η μητέρα του, εγκρίνει την νεαρή παρουσιάστρια για νύφη της και με αρκετή δόση χιούμορ είπε πως θα το πάρει το κορίτσι.\n«Σιγά - σιγά θα το πάρω το κορίτσι. Το προετοιμάζω το έδαφος. Θα δούμε για το μωρό, σιγά - σιγά, έχουμε έναν χρόνο μπροστά μας. Με το αλάτι θα σου πω τι έγινε. Είχαμε μαζευτεί μια φορά όλα τα παιδιά στο σπίτι της Δανάης και μαγειρεύαμε, το είδα και λέω “μάλλον δεν έχω μύλο στο στούντιο” και το πήρα. Η μαμά μου τα έχει δει τα αποσπάσματα με τη Δανάη, την εγκρίνει για νύφη, σίγουρα την εγκρίνει.\nΑν είναι καλή η γυναίκα, πάντα εγκρίνει η μητέρα μου. Δε με έχει φέρει ποτέ σε αμηχανία η Δανάη, ξέρω το χιούμορ της. Το στοιχείο που έχω ξεχωρίσει σε εκείνη είναι ότι έχει κάθε μέρα μια καλή κουβέντα να πει για κάποιον. Σαν κοπέλα έχει στοιχεία που θα μου αρέσουν. Εντάξει κάνουμε την πλάκα μας, γελάμε αλλά δε ξέρεις ποτέ που θα βγει» είπε ο Τίμος Ζαχαράτος.


Συγγραφέας : Κομνηνή Άννα\nΕικονογράφος : Τρισμπιώτης Ιωάννης - Βαρθολομαίος\nΔιασκευαστής : Βενιέρης Σπύρος, Βενιέρης Μάνος\nΕκδότης : Άθως (Σταμούλη Α.Ε.)\nISBN : 960-6677-52-4\nΚάποτε στο Βυζάντιο...\nΟ Βασιλιάς Αλέξιος Κομνηνός παλεύει με τα κύματα των Βαρβάρων σε Ανατολή και Δύση. Η Κωνσταντινούπολη κινδυνεύει από τους άπληστους Σταυροφόρους. Οι Τούρκοι πλησιάζουν τη Βασιλεύουσα. Ένα Βυζαντινό έπος που κόβει την ανάσα. Εικόνες του χτες σε μια ιστορία που θυμίζει την εποχή μας! Η Ρωμιοσύνη απειλείται με αφανισμό και αντιστέκεται...\nΜια συναρπαστική χρονογραφία σαν παραμύθι.\nΈνα μαγικό ταξίδι στο χώρο της ιστορίας και της γνώσης.\nΗ Άννα Κομνηνή ήταν το πρώτο παιδί του αυτοκράτορος Αλεξίου Α΄ και, από τρυφεροτάτη ηλικία, βρισκόταν σε καθημερινή επαφή με τις ηγετικές μορφές της αυτοκρατορίας. Εξαιτίας της κοινωνικής της θέσης και του δικού της ενδιαφέροντος, κατέκτησε τόση φιλολογική και φιλοσοφική παιδεία όσο λίγες γυναίκες κατά τον Μεσαίωνα. Σε παιδική ηλικία την αρραβώνιασαν με τον Κωνσταντίνο Δούκα, νόμιμο διάδοχο του θρόνου, και, όπως είναι πολύ φυσικό, πικράθηκε πολύ όταν διαλύθηκε ο αρραβώνας κι έγινε διάδοχος ο αδελφός της Ιωάννης. Όταν, το 1118, πέθανε ο Αλέξιος Α΄, η Άννα και η μητέρα της έκαμαν το παν για να εμποδίσουν τον Ιωάννη να τον διαδεχθεί και λίγο αργότερα, φαίνεται πως η Άννα ενεπλάκη σε μια απόπειρα δολοφονίας του αδελφού της. Το αποτέλεσμα ήταν να της επιβληθεί μια αναπαυτική εξορία σ' ένα μοναστήρι.\nΝικημένη στον αγώνα της για την εξουσία, η Άννα στράφηκε στη μελέτη και οργάνωσε μια ομάδα φιλοσόφων που προωθούσε την αναγέννηση των αριστοτελικών σπουδών. Μετά τον θάνατο του συζύγου της Νικηφόρου Βρυεννίου, συνέχισε την Ιστορία που εκείνος είχε αρχίσει κι έτσι γεννήθηκε η "Αλεξιάς", η ιστορία της βασιλείας του πατέρα της.\nΓεωργιάδης - Ελληνική Αγωγή


Σεμινάριο: "Η σωστή & επιτυχημένη εξυπηρέτηση πελατών" | K2 campus\nΟΡΓΑΝΩΣΗ & ΔΙΟΙΚΗΣΗ ΕΠΙΧΕΙΡΗΣΕΩΝ /\nΕξυπηρέτηση πελατών /\nΗ σωστή εξυπηρέτηση των πελατών μίας επιχείρησης είναι ένα από τα βασικότερα συστατικά επιτυχίας, μέσα στο ιδιαίτερα απαιτητικό και ανταγωνιστικό επιχειρηματικό περιβάλλον των ημερών μας. Είναι χαρακτηριστικό ότι όλες οι επιχειρήσεις προσπαθούν να εξυπηρετούν σωστά τους πελάτες τους, αλλά η αλήθεια είναι ότι κάποιες το κάνουν καλύτερα από τις υπόλοιπες, με αποτέλεσμα να ξεχωρίζουν.\nΣκοπός του σεμιναρίου "Η σωστή & επιτυχημένη εξυπηρέτηση πελατών – Τα κρίσιμα σημεία" είναι να αναδείξει τη σημασία της πελατειακής εξυπηρέτησης, να τονίσει τα κρίσιμα σημεία που κάνουν τη διαφορά και να προτείνει τρόπους και μεθόδους βελτίωσης της παρεχόμενης εξυπηρέτησης. Ξεκινώντας από τη ανάλυση του όρου «εξυπηρέτηση πελατών», στη συνέχεια παρουσιάζεται ο διαχωρισμός των πελατών σε «εσωτερικούς» και «εξωτερικούς» καθώς και το πως προσδοκά ο πελάτης να εξυπηρετηθεί. Ακολούθως παρουσιάζεται το τι είναι και πώς δημιουργείται η «εταιρική πολιτική ορθής εξυπηρέτησης» και πως αυτή πρέπει να εφαρμόζεται από τα στελέχη που έρχονται σε επαφή με τους πελάτες.\nΣτη συνέχεια εξειδικεύονται οι διάφοροι τρόποι επικοινωνίας με τον πελάτη (τηλεφωνική, συνάντηση κλπ) και αναφέρονται τα πιθανά προβλήματα που ενδεχομένως προκύψουν και οι τρόποι επίλυσης τους. Στο τέλος παρουσιάζονται τρόποι με τους οποίους μπορεί να μετρηθεί η ικανοποίηση των πελατών από την εξυπηρέτηση μίας επιχείρησης καθώς οι μέθοδοι με τις οποίες η εξυπηρέτηση του πελάτη παραμένει πάντα στην «πρώτη γραμμή» των προτεραιοτήτων μιας επιχείρησης. Όλα τα ανωτέρω επιτυγχάνονται με συνεχή παραδείγματα (case studies) στα οποία λαμβάνουν μέρος οι συμμετέχοντες στο σεμινάριο.\nΒασική ύλη σεμιναρίου "Η σωστή & επιτυχημένη εξυπηρέτηση πελατών – Τα κρίσιμα σημεία":\nΠοια είναι η σωστή εξυπηρέτηση πελατών και γιατί πρέπει μία επιχείρηση να αφοσιωθεί στο να την επιτύχει.\n«Εσωτερικοί» - «Εξωτερικοί» πελάτες και ο τρόπος με τον οποίο μπορούν να εξυπηρετηθούν από μία επιχείρηση.\nΟι προσδοκίες των πελατών από την εξυπηρέτηση μίας επιχείρησης.\nΤα κρίσιμα σημεία στην επικοινωνία: Τρόπος ομιλίας, εμφάνιση, γλώσσα του σώματος, χειρισμός ερωτήσεων – απαντήσεων.\nΤεχνικές επικοινωνίας και εξυπηρέτησης μέσω τηλεφώνου:\n- Δύσκολοι συνομιλητές στο τηλέφωνο με πρόβλημα στη συνεννόηση και χρήση ακατάλληλων εκφράσεων\n- Καθημερινά προβλήματα κατά τη διάρκεια της ημέρας και πως πρέπει να αντιμετωπίζονται.\n- Προβλήματα στην απευθείας επικοινωνία με «δύσκολους» ανθρώπους (ανθρώπους με ιδιαίτερη συμπεριφορά)\n- Προβλήματα που επηρεάζουν τη σχέση της επιχείρησης με τον πελάτη, χωρίς αυτή να ευθύνεται άμεσα.\n- Προβλήματα στον χώρο εξυπηρέτησης (χώροι παράδοσης προϊόντων – υπηρεσιών)\nΤρόποι μέτρησης ικανοποίησης πελάτη και προτάσεις βελτίωσης του επιπέδου εξυπηρέτησης.\nΣε επαγγελματίες αλλά και στελέχη επιχειρήσεων πάσης φύσεως, που εμπλέκονται με την εξυπηρέτηση πελατών. Επίσης σε επιχειρηματίες και σε στελέχη διοίκησης, που θέλουν να βελτιστοποιήσουν τις αποδόσεις της επιχείρησης τους στο συγκεκριμένο τομέα.\nΕξοικείωση με τη σωστή και επιτυχημένη εξυπηρέτηση πελατών. Βελτίωση προσωπικών ικανοτήτων επικοινωνίας αλλά και στο τρόπο χειρισμού διαφόρων καταστάσεων που προκύπτουν στην επαγγελματική καθημερινότητα και σχετίζονται με τους πελάτες. Αύξηση βαθμού ικανοποίησης πελατών και δημιουργία ανταγωνιστικού πλεονεκτήματος. Ενίσχυση της εταιρικής φήμης μέσω της «έξωθεν καλής μαρτυρίας» των πελατών για τον τρόπο εξυπηρέτησης από την επιχείρηση μας.


Μικρή Πατρίδα: ΕΜΕΙΣ ΘΑ ΘΑΨΟΥΜΕ Ή ΘΑ ΑΦΗΣΟΥΜΕ ΑΤΑΦΟ ΤΟΝ ΒΑΓΓΕΛΗ... (Ιστορίες καθημερινής τρέλας στο κλεινόν άστυ).\nΕΜΕΙΣ ΘΑ ΘΑΨΟΥΜΕ Ή ΘΑ ΑΦΗΣΟΥΜΕ ΑΤΑΦΟ ΤΟΝ ΒΑΓΓΕΛΗ... (Ιστορίες καθημερινής τρέλας στο κλεινόν άστυ).\nΣτο μέτρο των πενιχρών δυνατοτήτων μου και πρωτίστως ως μητέρα θεωρώ επιβεβλημένο να μην αφήσω αληθινά άταφο το πτώμα του νεαρού Βασίλη Γιακουμάκη, καλύπτοντας με αδιαφορία και υποκρισία το οφθαλμοφανές. Οφείλει η κοινωνία μας δικαιοσύνη στην ψυχούλα του. ΜΟΝΟΝ ΕΜΕΙΣ μπορούμε αληθινά να κηδέψουμε αυτό το παιδί ή να το αφήσουμε βορά στα αγρίμια.\nΠροτρέπω λοιπόν όλους τους σκεπτόμενους ανθρώπους να θυμηθούν την υπόθεση Παγκρατίδη, να διαθέσουν λίγα λεπτά και να την συνδέσουν με το επί 40 και βάλε ημέρες άταφο πτώμα του νεαρού Βαγγέλη Γιακουμάκη.\nΣτην υπόθεση Παγκρατίδη ένας δύσμοιρος, από κάθε άποψη, άνθρωπος θανατώθηκε για να μπορέσει να σώσει κάποιος άλλος το τομάρι του χρησιμοποιώντας το χρήμα και την πολιτική του δύναμη. Στην περίπτωση του Βαγγέλη ούτε καν γύρω από τη σχολή έψαξε η αστυνομία. Αν δεν ήταν το ζευγάρι των νεαρών που ήθελαν λίγο χρόνο δικό τους ακόμη δεν θα είχε βρεθεί το πτώμα του Βαγγέλη με ότι θετικό αυτό προσφέρει σε όσους δεν ήθελαν να βρεθεί. Πάλι το χρήμα και η πολιτική δύναμη ομοιάζει παρούσα γιατί η Ελληνική Αστυνομία ΔΕΝ είναι ανίκανη. Όταν την αφήνουν ελεύθερη να δράσει πάντα φέρνει καλά αποτελέσματα.\nΗ κυρία Ακρίτα Έλενα πριν λίγες εβδομάδες με δημόσια επιστολή της έθεσε το θέμα της πολιτικής συγκάλυψης. Δεν υπήρξε Έλληνας που δεν διάβασε την επιστολή της, όπως και δεν υπήρξε Έλληνας να δει πέρα των μπλα μπλα μπλα αληθινές κινήσεις απόδοσης ευθυνών. Αν το αφήσουμε κι αυτό να περάσει έτσι, αύριο θα βρει το κακό τα δικά μας παιδιά. Οφείλουμε στην ψυχούλα του να απαιτήσουμε ΔΙΚΑΙΟΣΥΝΗ.\nΈτσι θάβει αληθινά μια έντιμη κοινωνία τους νεκρούς της.\nΣχετική συζήτηση εδώ:\nΑναρτήθηκε από Λένα Σαββίδου για το Thalassa Karadeniz στις 7:36 π.μ.\nΕτικέτες Βαγγέλης Γιακουμάκης, Ιστορίες καθημερινής τρέλας στο κλεινόν άστυ., Ο Βαγγέλης Γιακουμάκης βρέθηκε νεκρός


Προειδοποίηση Τραμπ σε Ιράν για την εκτόξευση πυραύλου - Χαμενεΐ: Ανώφελες οι αμερικανικές απειλές\nΠροειδοποίηση Τραμπ σε Ιράν για την εκτόξευση πυραύλου – Χαμενεΐ: Ανώφελες οι αμερικανικές απειλές\n2-02-2017 - 15:42μμ\nΟ πρόεδρος των ΗΠΑ, Ντόναλντ Τραμπ, ανέφερε σήμερα σε ένα tweet πως «το Ιράν έχει προειδοποιηθεί επίσημα» για την εκτόξευση βαλλιστικού πυραύλου στην οποία προέβη, μετά την ανακοίνωση της κυβέρνησής του χθες ότι εξετάζει πώς θα απαντήσει στην εκτόξευση.\nΝωρίς το πρωί (ώρα ΗΠΑ) η ανάρτηση του Τραμπ στο Twitter ανέφερε ακόμη: «Θα έπρεπε να είναι ευγνώμονες για την καταστροφική συμφωνία που οι ΗΠΑ συνήψαν μαζί τους!».\nΈνα δεύτερο tweet ανέφερε: «Το Ιράν ήταν στα τελευταία του και έτοιμο να καταρρεύσει μέχρι που ήρθαν οι ΗΠΑ και του έδωσαν ζωή με τη μορφή της Συμφωνίας του Ιράν: 150 δισεκατομμύρια δολάρια».\nΟ Τραμπ έχει επικρίνει συχνά στο παρελθόν την πυρηνική συμφωνία με το Ιράν αποκαλώντας την αδύναμη και αναποτελεσματική.\nΣτο μεταξύ, υψηλόβαθμος σύμβουλος του Ανώτατου Ηγέτη του Ιράν, Αγιατολάχ Αλί Χαμενεΐ, δήλωσε σήμερα ότι το Ιράν δεν θα ενδώσει στις απειλές των ΗΠΑ για τη δοκιμή βαλλιστικού πυραύλου που πραγματοποίησε.\n«Δεν είναι η πρώτη φορά που ένα άπειρο πρόσωπο απειλεί το Ιράν… η αμερικανική κυβέρνηση θα καταλάβει ότι το να απειλεί το Ιράν είναι ανώφελο», δήλωσε ο Αλί Ακμπάρ Βελαγιατί.\nΝωρίτερα, το Ιράν ανακοίνωσε ότι πραγματοποίησε με επιτυχία δοκιμή βαλλιστικού πυραύλου, απορρίπτοντας τους ισχυρισμούς των ΗΠΑ ότι ο πύραυλος εξερράγη πρόωρα.\n«Η πυραυλική δοκιμή που πραγματοποιήθηκε την Κυριακή ήταν επιτυχής… η δοκιμή δεν αποτελούσε παραβίαση της πυρηνικής συμφωνίας με τις παγκόσμιες δυνάμεις ή οποιουδήποτε ψηφίσματος του ΟΗΕ», δήλωσε στο ημι-κρατικό πρακτορείο ειδήσεων Tasnim ο υπουργός Άμυνας, Χοσεΐν Ντεγάν.


Μμμμμμμμμμμμ...: Μωσαϊκό - κορμός με καρύδια και κόντιτα!!!\nΓια την επικάλυψη με γκανάζ:\nΣε ένα μπολ σπάμε τα μπισκότα σε 6 κομμάτια το καθένα. Σε μια μεγάλη κατσαρόλα βάζουμε το γάλα, το κονιάκ, το βιτάμ, τις σοκολάτες, και τα αφήνουμε να ζεσταθούν μέχρι να λιώσουν οι σοκολάτες.\nΑφού λιώσουν κατεβάζουμε από την εστία και ρίχνουμε τα μπισκότα, τα καρύδια και το κόντιτα.\nΣε 2 μικρές μακρόστενες φόρμες αλουμινίου μιας χρήσεως ρίχνουμε το μείγμα μας πιέζοντας το να καλύψουμε τα εσωτερικά κενά. Σκεπάζουμε με την μεμβράνη και το βάζουμε στο ψυγείο (συντήρηση) για ένα τρίωρο περίπου (και από την προηγούμενη να τον ετοιμάσετε ίσως είναι καλύτερα).\nΕτοιμάζουμε την γκανάζ βάζοντας σε μια κατσαρολίτσα την κρέμα γάλακτος και λίγο πριν φτάσει σε σημείο βρασμού την αποσύρουμε από την εστία και την ρίχνουμε πάνω στην τεμαχισμένη κουβερτούρα με το μέλι ώστε να λιώσει και να ομογενοποιηθεί το μείγμα.\nΞεφορμάρουμε σε μια πιατέλα τους κορμούς και περιχύνουμε με την γκανάζ σοκολάτας.\nΔιακοσμούμε όπως μας αρέσει!!!\nΑναρτήθηκε από Αλιφιεράκη Ελευθερία στις 8:00 π.μ.


Οικονομικές last minute καλοκαιρινές διακοπές\nHome / news / Οικονομικές last minute καλοκαιρινές διακοπές\nΤο καλοκαίρι πλησιάζει και εσείς ακόμα δεν έχετε κλείσει τις καλοκαιρινές σας διακοπές; Μην απελπίζεστε! Αν και το σωστό ταξίδι προϋποθέτει ικανό και μακροπρόθεσμο προγραμματισμό, μπορείτε ακόμα και τώρα, μερικές ημέρες πριν τις διακοπές σας, να οργανώσετε ένα ονειρικό και οικονομικό ταξίδι!\nΑυτό που θα χρειαστείτε είναι μια έμπειρη καθοδήγηση και οι συμβουλές που θα σας δώσουμε σ’αυτό το άρθρο!\nΚάντε μια διαδικτυακή έρευνα\nΟι προσφορές στο ίντερνετ συνήθως είναι συνεχείς και υπάρχουν ακόμα και μερικές ημέρες πριν την καθορισμένη αναχώρηση των πακέτων ταξιδίων. Ειδικά από τη στιγμή που δεν έχει συμπληρώσει το ταξιδιωτικό γραφείο τον απαιτούμενο αριθμό ταξιδιωτών, μπορείτε να βρείτε αρκετά μειωμένες τιμές και έτσι να εκμεταλλευτείτε αυτή τη συγκυρία. Όπως και να ‘χει, θα πρέπει να κάνετε μια διαδικτυακή βόλτα σε όλα τα online ταξιδιωτικά γραφεία που προσφέρουν ταξιδιωτικά πακέτα, αεροπορικά εισιτήρια αλλά διαμονή. Ένα από αυτά τα ταξιδιωτικά γραφεία είναι η airtickets.gr . Η εταιρεία airtickets είναι πρωτοπόρος στο χώρο του travelling στην Ελλάδα και σίγουρα θα βρείτε δεκάδες προσφορές για ταξίδια και αεροπορικά εισιτήρια, κάθε στιγμή που θα τα ζητήσετε. Μπορείτε να βρείτε περισσότερες πληροφορίες για την airtickets στη διεύθυνση https://www.travelo.gr/airtickets-aeroporika-eisitiria/\nΚάντε υποχωρήσεις στις ανέσεις σας\nΕάν είστε τύπος που αναζητάει ανέσεις σε ένα ταξίδι – είτε είναι με αεροπλάνο είτε με το αμάξι σας – θα πρέπει να κάνετε κάποιες υποχωρήσεις έτσι ώστε να πετύχετε μια χαμηλή τιμή της τελευταίας στιγμής. Θα πρέπει να δεχτείτε να ταξιδέψετε π.χ. με μια αεροπορική εταιρεία low cost, όπως την ryanair, όπου στη τιμή του αεροπορικού σας εισιτηρίου θα περιλαμβάνει μόνο τη μεταφορά – σε λίγο στενά καθίσματα – και όχι ποτά, φαγητά κτλ όπως άλλες εταιρείες. Όμως, κάνοντας αυτές τις μικρές «υποχωρήσεις» στις ανέσεις, θα μπορείτε να βρείτε αεροπορικά ρυαναιρ σε ιδιαίτερα χαμηλές τιμές, ακόμα και μέσα στη high season. Εσείς τι προτιμάτε – χαμηλές τιμές στα αεροπορικά εισιτήρια με λίγες ανέσεις ή υψηλές τιμές και περισσότερες παροχές;\nΑναζητήστε για οικογενειακά πακέτα\nΕάν οι διακοπές σας αφορούν την οικογένειά σας, τότε μπορείτε να αναζητήσετε για οικογενειακά πακέτα διακοπών. Συνήθως αυτά τα πακέτα έχουν μια πιο χαμηλή τιμή απ’οτι τα προκαθορισμένα πακέτα. Π.χ. εάν αναζητήσετε πακέτο διακοπών για 7 ημέρες για 7 άτομα, η τιμή θα είναι πολύ πιο αυξημένη από μια αναζήτηση για οικογενειακό πακέτο 2 ενηλίκων και 2 παιδιών. Όσο πιο μικρά τα παιδιά, τόσο καλύτερη τιμή θα πετύχετε στα μεταφορικά ή στη διαμονή. Συνήθως βρέφη έως 2 ετών δε πληρώνουν στο αεροπλάνο ενώ στα ξενοδοχεία παιδιά έως 12 ετών διαμένουν δωρεάν!\nΔείτε εναλλακτικούς προορισμούς από την αρχική σας σκέψη\nΕάν σκεφτόσασταν έναν προορισμό και βλέπετε ότι ξεφεύγει αρκετά στον προϋπολογισμό σας, τότε μπορείτε να αναζητήσετε έναν εναλλακτικό τόπο διακοπών. Μην είστε «κολλημένοι» μόνο σε μια τοποθεσία, ειδικά από την στιγμή που δεν προ νοήσατε και δεν είχατε κάνει έναν μακροπρόθεσμο προγραμματισμό έτσι ώστε να κλείσετε τις διακοπές σας 3-4 μήνες πριν. Στην ιστοσελίδα https://www.travelo.gr μπορείτε να βρείτε οδηγούς για τουριστικά μέρη καθώς και προσωπικές απόψεις των ταξιδιωτών, έτσι ώστε να επιλέξετε την τοποθεσία που θέλετε. Από την στιγμή που αναζητάτε τελευταία στιγμή για έναν οικονομικό προορισμό, θα πρέπει να είστε πιο διαλλακτικοί έτσι ώστε να πετύχετε αυτό που θέλετε: Οικονομικές διακοπές της τελευταίας στιγμής σε ένα όμορφο μέρος!\nΌταν αναζητάτε προσφορές σε ξενοδοχεία, ενημερώστε τους ότι θα προπληρώσετε όλο το ποσό άμεσα, με την επιβεβαίωση της κράτησης – δε θα αφήσετε δηλαδή υπόλοιπο για να το πληρώσετε κατά το checkin όταν θα φτάσετε. Υπό αυτή τη λογική, το ξενοδοχείο θα σας δώσει καλύτερη τιμή καθώς θα αποφύγει το ενδεχόμενο ρίσκο να μην εμφανιστείτε ή να ακυρώσετε την κράτηση. Προπληρώνοντας την κράτηση δεν έχετε δικαίωμα αλλαγής ή ακύρωσης και το ξενοδοχείο είναι εξασφαλισμένο – έτσι μπορεί να σας προσφέρει τη καλύτερη δυνατή τιμή!\n« Previous Article Κύφωση


Οι αρρώστιες των Θρανίων… και πώς να τις αποφύγετε – Paidimag.gr – Νέα και άρθρα για μαμάδες\nΟι αρρώστιες των Θρανίων… και πώς να τις αποφύγετε\nFebruary 1, 2021 February 8, 2021 siteadmin\t0 Comments\nΌλα όσα πρέπει να γνωρίζετε προκειμένου να αντιμετωπίσετε αλλά και να προλάβετε τις σχολικές ασθένειες που κάθε χρόνο ταλαιπωρούν τους μικρούς μαθητές!\nΙώσεις και μικρόβια μεταδίδονται πολύ εύκολα μέσα στις σχολικές τάξεις προκαλώντας από αθώες μέχρι και πιο σοβαρές ασθένειες. Η σωστή ενημέρωση, η έγκαιρη διάγνωση και η κατάλληλη θεραπεία είναι όλα όσα χρειάζονται για να αντιμετωπίσετε ψύχραιμα και με επιτυχία την καθεμία από αυτές.\nΟι λοιμώξεις του αναπνευστικού συστήματος αποτελούν τη συχνότερη αιτία που αρρωσταίνουν τα παιδιά, κυρίως κατά τους φθινοπωρινούς και χειμερινούς μήνες.\nΣχεδόν όλες οι λοιμώξεις του ρινοφάρυγγα, όπως οι ρινίτιδες και σε μεγάλο ποσοστό (περίπου 70%) οι λαρυγγίτιδες, οι φαρυγγίτιδες, οι τραχειοβρογχίτιδες κ.λ.π., οφείλονται σε ιούς, οι οποίοι είναι πολλοί και μεταδίδονται με τα σταγονίδια (βήχας, φτάρνισμα, γέλιο κ.λπ.). Το στάδιο επώασής τους, δηλαδή το διάστημα από τη μόλυνση έως την εκδήλωση των συμπτωμάτων, διαρκεί από λίγες ημέρες έως και μία εβδομάδα. Στα μεγαλύτερα παιδιά είναι συχνός και ο πονόλαιμος από στρεπτόκοκκο και στην περίπτωση αυτή, είναι απαραίτητο το strep-test (γρήγορη εξέταση με επίχρισμα από το φάρυγγα), για να διαπιστωθεί εάν πρέπει να δοθεί ή όχι αντιβίωση. Γενικότερα, η θεραπεία της κάθε αναπνευστικής λοίμωξης καθορίζεται ύστερα από καλλιέργεια του εκκρίματος και αντιβιόγραμμα για ανεύρεση της κατάλληλης αντιβιοτικής ουσίας.\nΟι παράγοντες που προδιαθέτουν τα παιδιά σε μια αναπνευστική λοίμωξη (ιογενή ή μικροβιακή) και οι οποίοι καλό είναι να αποφεύγονται, ιδιαίτερα αν τα παιδιά έχουν ιστορικό αναπνευστικών λοιμώξεων, είναι οι εξής:\n* Ο συγχρωτισμός με πολλούς ανθρώπους.\n* Η μολυσμένη ατμόσφαιρα.\n* Οι διαφορές της θερμοκρασίας μέσα στο 24ωρο.\n* Ο καπνός του τσιγάρου ή άλλες αλλεργιογόνες ουσίες στο σχολείο ή το σπίτι.\nΜια άλλη λοίμωξη του αναπνευστικού, που προσβάλλει περισσότερο τα βρέφη και τα μικρά παιδιά στους παιδικούς σταθμούς, είναι η βρογχιολίτιδα. Μάλιστα, λόγω της απόφραξης της μύτης, ένα από τα συμπτώματα είναι και η δύσπνοια με αποτέλεσμα οι γονείς, τις περισσότερες φορές, να τρομάζουν. Δεν υπάρχει, όμως, ιδιαίτερος λόγος ανησυχίας αφού συνήθως η ασθένεια περνά ύστερα από λίγες ημέρες και χωρίς να απαιτείται ιδιαίτερη θεραπεία. Σπανιότερα, βέβαια, η κατάσταση μπορεί να επιπλακεί με ωτίτιδα και να χρειαστεί πιο εξειδικευμένη θεραπεία.\nΓενικότερα, πάντως, στις απλές βρογχιολίτιδες, που προσβάλλουν κυρίως τα βρέφη, συνιστώνται μόνο:\n* Πλύσεις στη μύτη με φυσιολογικό ορό πριν από τα γεύματα.\n* Καθαρή και υγροποιημένη ατμόσφαιρα.\n* Αντιπυρετικά φάρμακα, εάν υπάρχει πυρετός.\nΠρόκειται για μία παιδική ασθένεια η οποία χαρακτηρίζεται από τους παιδιάτρους ως η πιο περίεργη αρρώστια, καθώς τόσο η διάρκεια όσο και η ένταση των εκδηλώσεών της ποικίλλουν.\nΜόλις εμφανισθεί το πρώτο σπυράκι το παιδί θα πρέπει να μείνει στο σπίτι και να ζητηθεί η συμβουλή του παιδιάτρου, καθώς η αντιμετώπιση θα πρέπει να αρχίσει αμέσως. Απαιτείται πολύ καλή καθαριότητα του δέρματος γι’ αυτό απαραίτητο είναι το καθημερινό μπάνιο, χωρίς τρίψιμο βέβαια και με ταμποναριστό σκούπισμα. Αν παρουσιαστεί έντονη φαγούρα, μπορεί να χρειαστεί και κάποιο αντισταμινικό σκεύασμα. Γενικότερα, πάντως, ο ιός της ανεμοβλογιάς έχει μακρύ στάδιο επώασης, από 12 έως 17 ημέρες και το παιδί μπορεί να επιστρέψει στο σχολείο όταν σταματήσουν πλέον να βγαίνουν νέα σπυράκια.\nΕάν το παιδί δεν έχει νοσήσει έως την εφηβεία θα πρέπει να κάνει το εμβόλιο, γιατί πρόκειται για μια βαριά αρρώστια στις μεγαλύτερες ηλικίες. Εάν έχει νοσήσει και δεν το έχετε καταλάβει, μπορεί να κάνει το εμβόλιο χωρίς να φοβάται.\nΗ γαστρεντερίτιδα είναι από τις πιο συνηθισμένες λοιμώξεις της παιδικής ηλικίας και δυστυχώς είναι πολύ εύκολα μεταδιδόμενη. Τα συνηθέστερα αίτια είναι οι ιοί και τα βακτηρίδια. Συνήθως τα συμπτώματα ξεκινούν με έντονο κοιλιακό άλγος και διάρροια, ενώ μπορεί να ακολουθήσει και εμετός ή πυρετός. Το στάδιο επώασης μιας γαστρεντερίτιδας διαρκεί από 1 έως 3 ημέρες και η διάρκεια της ασθένειας λίγες μέρες, ανάλογα από το μικροοργανισμό που προκαλεί τη γαστρεντερική λοίμωξη αλλά και από το ίδιο το παιδί. Για τις περισσότερες βακτηριακές και ιογενείς γαστρεντερίτιδες δεν χρειάζεται χορήγηση αντιβιοτικού. Επειδή, όμως, οι λοιμώξεις αυτές μπορεί να προκαλέσουν αφυδάτωση και διαταραχές ηλεκτρολυτών θα πρέπει, πάντοτε βέβαια με τη συμβουλή του παιδιάτρου σας, το παιδί να ενυδατώνεται συνεχώς και να ακολουθεί δίαιτα πλούσια σε υγρά και ηλεκτρολύτες για τουλάχιστον 2-3 μέρες.\nΕπικοινωνήστε αμέσως με τον παιδίατρό σας αν:\n* Το παιδί παρουσιάζει σοβαρό ή παρατεινόμενο επεισόδιο διάρροιας και πυρετού ή ακατάσχετους εμέτους και έντονο κοιλιακό άλγος.\n* Τα κόπρανα του παιδιού περιέχουν βλέννα ή αίμα.\n* Το παιδί σας φαίνεται αφυδατωμένο (στεγνή γλώσσα, υπνηλία, πυρετός που δεν υποχωρεί εύκολα, κακή διάθεση).\nΜετάδοση και προφύλαξη\nΤο βασικό μέτρο προφύλαξης του παιδιού από τη γαστρεντερίτιδα είναι το συχνό πλύσιμο χεριών με ζεστό νερό και σαπούνι, ειδικά πριν το φαγητό και μετά τη χρήση τουαλέτας. Είναι ένα απλό μέτρο, αλλά συγχρόνως πολύ δύσκολο, καθώς τα παιδιά στη μικρή ηλικία είναι δύσκολο να συμμορφωθούν με τέτοιες οδηγίες. Αν γνωρίζετε ότι στην περιοχή σας υπάρχει επιδημία γαστρεντερίτιδας, προσπαθήστε να αποφύγετε έντονα συνωστισμένους χώρους, όπως παιδότοπους. Σε περίπτωση ωστόσο που κολλήσει το παιδί σας, θα πρέπει να παραμείνει στο σπίτι τουλάχιστον για όσο κρατήσουν τα συμπτώματα (εμετός, διάρροια), προκειμένου να μην μεταδώσει τον ιό και να του χορηγήσετε πολλά υγρά αλλά και διαλύματα ηλεκτρολυτών που θα σας συστήσει ο γιατρός σας. Η τουαλέτα θα πρέπει να απολυμαίνεται απαραιτήτως ύστερα από κάθε χρήση.\nΠώς μπορείτε να προφυλάξετε το παιδί\nΟι γαστρεντερίτιδες μεταδίδονται μέσω μολυσμένων χεριών ή μολυσμένου φαγητού και νερού, καθώς επίσης και μέσω μερικών κατοικίδιων ζώων. Γι αυτό φροντίστε…\n* Να πλένετε τα χέρια, κυρίως μετά την επίσκεψη στην τουαλέτα και πριν από το φαγητό.\n* Να πλένετε τα φρούτα και τα λαχανικά με άφθονο νερό.\n* Να καταψύχετε και να ψήνετε καλά τα κρέατα.\n* Όταν ταξιδεύετε να πίνετε πάντα εμφιαλωμένο νερό και να μην αγοράζετε φαγητά από πλανόδιους ή πωλητές του δρόμου διότι είναι πολύ πιθανό τα φαγητά αυτά να μην είναι ελεγχόμενα.\n* Εάν έχετε ζωάκι, ο χώρος σίτισής του θα πρέπει να είναι ξεχωριστός από το χώρο σίτισης της οικογένειας.\nΗ γρίπη έχει συνήθως πιο βαριά συμπτώματα από εκείνα των απλών αναπνευστικών ιώσεων, ενώ ως συνέπεια μπορεί να εμφανιστεί ωτίτιδα, λαρυγγοτραχειοβρογχίτιδα, βρογχιολίτιδα, βρογχίτιδα ή ακόμα και πνευμονία. Τα βασικά συμπτώματα που παρουσιάζει ένα παιδί με γρίπη είναι:\n* Υψηλός πυρετός.\n* Πόνοι στους μυς και τις αρθρώσεις.\n* Ζωηρός βήχας.\nΗ επώαση διαρκεί 1-3 ημέρες, αλλά η μεταδοτικότητα της νόσου διαρκεί 1-2 ημέρες πριν και μία εβδομάδα μετά την εκδήλωση των συμπτωμάτων. Γι αυτό και τα παιδιά με γρίπη θα πρέπει να επιστρέφουν στο σχολείο αφού έχουν μείνει τουλάχιστον δύο ημέρες απύρετα.\nΗ αντιμετώπιση της γρίπης στα παιδιά, εφόσον δεν υπάρχει κάποια επιπλοκή, θα πρέπει να γίνεται με:\n* Καθαρή ατμόσφαιρα στο σπίτι.\n* Πολλά υγρά.\n* Αντιπυρετικά φάρμακα.\n← Επιχείρηση εξολόθρευσης ψείρας!\nΚοτόπουλο: Μια πολύτιμη τροφή →


«Τι φορούσα όταν με βίασαν;» | DOC TV | documenting everyday life\n«Τι φορούσα όταν VISUALISM με βίασαν;»\n«Φορούσα φόρεμα. Ήμουν 6 ετών». Τα ρούχα των θυμάτων βιασμού δεν είναι ένοχα\nΜια φόρμα και t-shirt, ένα παντελόνι, ένα παιδικό φόρεμα. Αυτά είναι ρούχα που φορούσαν θύματα βιασμού τη στιγμή που τους επιτέθηκαν και αποτελούν μέρος project που σκοπεύει να υπογραμμίσει το «αυτονόητο»: πως τα ρούχα δεν προκαλούν το βιασμό. Ο βιαστής τον προκαλεί.\nΤα ρούχα είναι θέμα ταμπού στα σεξουαλικά εγκλήματα. Πολλές φορές το θύμα δέχεται την ερώτηση του τι φορούσε εκείνη την ημέρα, ερώτηση που σαφώς υπονοεί ότι τα ρούχα προκάλεσαν την επίθεση και άρα φταίει το θύμα. Στο project με τίτλο «What were you wearing that day?» (Τι φορούσες εκείνη την ημέρα;) που παρουσιάστηκε στο Κάνσας, περιλαμβάνονται σύνολα που φορούσαν τα θύματα την στιγμή που δέχθηκαν επίθεση. Κάθε σύνολο συνοδεύεται και με ένα σημείωμα του θύματος της επίθεσης. «Φορούσα φόρεμα. Ήμουν 6 ετών». Σε ανάλογο project στο Βέλγιο με τίτλο «Ήταν λάθος μου» παρουσιάζονται επίσης αντίγραφα ρούχων παρόμοια με αυτά που φορούσαν τα θύματα βιασμού. Το πόρισμά τους, κοινό: τα περισσότερα είναι απλά, καθημερινά ρούχα που θα μπορούσε να φοράει ο καθένας από εμάς.\nProject σαν κι αυτά, δίνουν από μόνα τους απάντηση στο υποσυνείδητο ερώτημα που κυριαρχεί γύρω από την κουλτούρα του βιασμού: «Μήπως προκάλεσες με τα ρούχα σου;». Η σεξουαλική βία είναι γεγονός που αποτελεί ταμπού και συχνά αποσιωπάται. Το «Washington Post-Kaiser Family Foundation» διεξήγαγε έρευνα για την σεξουαλική επίθεση η οποία έδειξε ότι 6 στις 10 γυναίκες πιστεύουν πως όσες γυναίκες βρίσκονται σε πάρτι ντυμένες προκλητικά, «πάνε γυρεύοντας» πράγμα που δείχνει πως η ίδια η κοινωνία αποθαρρύνει τα θύματα να μιλήσουν. Παράλληλα, μόνο ένα ελάχιστο ποσοστό σεξουαλικής βίας καταγγέλλεται στα αστυνομικά τμήματα ενώ ακόμα λιγότερα περιστατικά καταδικάζονται.\nΑς μιλήσουμε ανοιχτά για την κουλτούρα του βιασμού πέρα από την prime time ζώνη\nVIDEO: Τσάι, Σεξ και Συναίνεση\nΜπορείς να μείνεις στο σπίτι του Home Alone


ΠΥΛΑΡΟΣ: Χρόνια Πολλά!\nPosted by pylaros at 10:29 π.μ.\nΣ'ευχαριστώ πολύ για το πανέμορφο μπουκέτο από τριαντάφυλλα. Ήταν πολύ ευγενικό εκ μέρους σου να μας τιμήσεις.\nΈχεις και συ τις ολόθερμες ευχές μου, για σένα και την οικογένεια σου. Πάντα υγεία και αγάπη. Η ευτυχία τότε ,είναι εγγυημένη.\nΩραίο το μπουκέτο με τα τριαντάφιλα.\nΈτσι έπρεπε, τα λουλούδια για τα λουλούδια μας.\nΟι γυναίκες, είναι στη ζωή μας, η αρχή μας και το τέλος.\nΌλη μας η ζωή.\nΕίδα και το πρώτο σχόλιο.\n15 Φεβρουαρίου 2008 - 4:50 μ.μ.\nΜοσχομύρισε το δωμάτιο από τριαντάφυλλα φιλίας και αγάπης του Δημήτρη Ζαχαρόπουλου… πολύ ευγενική και ευαίσθητη σκέψη από έναν ωραίο φίλο και άνθρωπο σε όλες εμάς τις γυναίκες που μας αγγίζουν, μας συγκινούν και μας τιμούν τέτοιες ξέχωρες εκδηλώσεις.\nΟλόθερμα ευχαριστώ και κάθε χαρά και ευτυχία στον ίδιο, στη σύντροφό του, και σε όλες… (θηλυκές και μη) υπάρξεις της ζωής του.\nΥγεία, χαρά και αγάπη σε όλους τους καλούς μου φίλους.\n17 Φεβρουαρίου 2008 - 12:14 μ.μ.


24 έξυπνες ιδέες για να χρησιμοποιήσετε μια παλιά κορνίζα! Η 14 θα δείχνει τέλεια στο σαλόνι σας\nΑρχική Κατασκευές 24 έξυπνες ιδέες για να χρησιμοποιήσετε μια παλιά κορνίζα! Η 15 θα...\n24 έξυπνες ιδέες για να χρησιμοποιήσετε μια παλιά κορνίζα! Η 15 θα δείχνει τέλεια στο σαλόνι σας\nΑν υπάρχει ένα πράγμα που μπορείτε να βρείτε σε αφθονία σε καταστήματα και υπαίθριες αγορές, είναι οι κορνίζες. Και, ακόμα κι αν δεν έχετε πίνακες να τοποθετήσετε στο εσωτερικό τους, υπάρχουν πολλοί και ενδιαφέροντες τρόποι να τις χρησιμοποιήσετε για να κατασκευάσετε κάτι πολύ χρήσιμο.\nΜπορείτε αν θέλετε να χρωματίσετε τις κορνίζες για να ταιριάζουν με το εσωτερικό του σπιτιού σας ή να της αφήσετε όπως ακριβώς είναι, κάτι που δίνει μια vintage γοητεία. Οι δυνατότητες είναι πραγματικά ατελείωτες.. Ειδικά η 15η ιδέα θα δείχνει τρομερά σε κάθε σαλόνι!\n# 1. Χρησιμοποιήστε μια βάση ενός πορτατίφ και μια κορνίζα για να κατασκευάσετε αυτό το δροσερό τραπεζάκι.\n# 2. Οργανώστε τα σκουλαρίκια σας με μια κορνίζα και πετονιά ψαρέματος.\n# 3. Αν έχετε κατάστημα φτιάξτε όμορφες ταμπελίτσες με μερικές κορνίζες.\n# 4. Αυτός ο καταπληκτικός δίσκος σερβιρίσματος είναι φτιαγμένος από μια παλιά κορνίζα και πολύχρωμο χαρτί.\n# 5. Χρησιμοποιήστε μια κορνίζα για να δημιουργήσετε κάτι τόσο όμορφο για τον κήπο σας!\n# 6. Χρησιμοποιήστε μια κορνίζα για να οργανώσετε τα δαχτυλίδια σας.\n# 7. Βρείτε μικροσκοπικές κορνίζες και αποθηκεύστε σε αυτές τις καρφίτσες και τις βελόνες σας.\n# 8. Έχετε εστιατόριο; Φτιάξτε μια πινακίδα για να βλέπουν όλοι το μενού σας με μια παλιά κορνίζα.\n# 9. Γίνετε δημιουργικοί και φτιάξτε κάτι όμορφο για να διακοσμήσετε τον τοίχο σας.\n# 10. Προσθέστε μια κορνίζα και κάντε το φωτιστικό σας να δείχνει πιο όμορφο.\n# 11. Αποθηκεύστε τα καλλυντικά σας σε μια κορνίζα στην οποία θα έχετε προηγουμένως προσθέσει μια μαύρη επιφάνεια.\n# 12. Κάντε το μπάνιο σας να δείχνει πιο όμορφο τοποθετώντας δυο κορνίζες στον τοίχο.\n# 13. Δημιουργήστε μια πρωτότυπη κρεμάστρα με μερικές κορνίζες διαφόρων μεγεθών.\n# 14. Φτιάξτε ένα ράφι για να εξοικονομήσετε επιπλέον χώρο αποθήκευσης.\n# 15. Μερικές κορνίζες και οι τοίχος αλλάζει όψη!\n# 16. Αντικαταστήστε το πίσω μέρος μιας κορνίζας με ένα απλό φόντο και χρησιμοποιήστε το για να κρατάτε σημειώσεις που θέλετε να θυμάστε.\n# 17. Χρησιμοποιήστε μια παλιά μεγάλη κορνίζα ως παλιό καρέ εμφάνισης φωτογραφιών.\n# 18. Αποθηκεύστε τα κλειδιά σας.\n# 19. Χρησιμοποιήστε μια κορνίζα για να ταχτοποιήσετε τα χαρτιά σας στο γραφείο σας.\n# 20. Βάλτε μια κορνίζα στο τοίχο και προσθέστε ένα βάζο και μερικά λουλούδια. Δεν είναι όμορφο το αποτέλεσμα;\n# 21. Πολλές κορνίζες μαζί και ο άχρωμος τοίχος αλλάζει..\n# 22. Διακοσμήστε το εξωτερικό του σπιτιού σας με κάτι σαν αυτό..\n# 23. Κρατήστε κάρτες και λογαριασμούς σε μια κορνίζα σαν αυτή..\n# 24. Χρησιμοποιήστε μια κορνίζα για να κρεμάσετε μια γλάστρα. Δεν είναι πολύ όμορφο το αποτέλεσμα;


Άδεια ασκήσεως: 1730\nΣωτήρος Διός 50, Πειραιάς, ΑΤΤΙΚΗ\nΠΑΡΑΣΚΕΥΗ Φ 21 Ιανουαρίου 2022\nΠΑΡΑΣΚΕΥΗ Φ Μέλος από 15 Νοεμβρίου 2019 Επιβεβαιωμένη αξιολόγηση 2 αξιολογήσεις στο doctoranytime\nΕίμαι πολύ ευχαριστημένη από τη συνολική εικόνα του γιατρού, τον προτείνω ανεπιφύλακτα.\nΚΑΤΕΡΙΝΑ Μ 18 Ιανουαρίου 2022\nΑΠΟΛΥΤΑ ΕΥΧΑΡΙΣΤΗΜΕΝΗ! ΘΑ ΤΟΝ ΣΥΣΤΗΣΩ ΚΑΙ ΑΛΛΟΥ\nΣταματίνα Χ 11 Ιανουαρίου 2022\nΣταματίνα Χ Μέλος από 05 Ιανουαρίου 2022 Επιβεβαιωμένη αξιολόγηση 1 αξιολόγηση στο doctoranytime\nΑκούει με ενδιαφέρον και δείχνει κατανόηση. Εμφανίζεται να έχει ενσυναίσθηση και καλοσύνη. Σε κάνει να νιώθεις οικεία και άνετα.\nMaria L 06 Ιανουαρίου 2022\nMaria L Μέλος από 28 Δεκεμβρίου 2016 Επιβεβαιωμένη αξιολόγηση 1 αξιολόγηση στο doctoranytime\nΕξαιρετικός! Η συνεδρίες μας θα έχουν συνέχεια!\nευθαλια κ 17 Δεκεμβρίου 2021\nευθαλια κ Μέλος από 14 Δεκεμβρίου 2021 Επιβεβαιωμένη αξιολόγηση 1 αξιολόγηση στο doctoranytime\nΠολυ καλος ανθρωπος κ επαγγελματιας\nΧρυσούλα Ζ 09 Δεκεμβρίου 2021\nΧρυσούλα Ζ Μέλος από 26 Νοεμβρίου 2021 Επιβεβαιωμένη αξιολόγηση 1 αξιολόγηση στο doctoranytime\nΑν και ο λόγος που επισκέφθηκα τον γιατρό ήταν για την έκδοση πιστοποιητικού, έδειξε ενδιαφέρον και συζήτησε μαζί μου πριν προβεί στην έκδοση. Με αντιμετώπισε με ευγένεια και ενδιαφέρον.\nΑναστασία Γ 01 Δεκεμβρίου 2021\nΑναστασία Γ Μέλος από 26 Νοεμβρίου 2021 Επιβεβαιωμένη αξιολόγηση 1 αξιολόγηση στο doctoranytime\nΉρεμος, προσιτός και ευγενής. Παρά τη σύντομη επίσκεψη (είχα πάει για αξιολόγηση για πιστοποιητικό) μου ενέπνευσε εμπιστοσύνη σχεδόν αμέσως.\nΠαναγιώτα Σ 23 Νοεμβρίου 2021\nΠαναγιώτα Σ Μέλος από 10 Νοεμβρίου 2021 Επιβεβαιωμένη αξιολόγηση 1 αξιολόγηση στο doctoranytime\nΕξαιρετικός γιατρός με βαθιά γνώση στο αντικείμενο του και πραγματικό ενδιαφέρον για τον ασθενή!\nΓΙΩΡΓΟΣ Α 04 Νοεμβρίου 2021\nΓΙΩΡΓΟΣ Α Μέλος από 19 Ιουλίου 2017 Επιβεβαιωμένη αξιολόγηση 2 αξιολογήσεις στο doctoranytime\nΕξαιρετικός και πλήρως καταρτισμένος\nΤανια Σ 02 Νοεμβρίου 2021\nΤανια Σ Μέλος από 20 Νοεμβρίου 2015 Επιβεβαιωμένη αξιολόγηση 3 αξιολογήσεις στο doctoranytime\nΥπέροχος Γιατρός και Άνθρωπος ο Κος Φιλιππάκης!\nΣωτήρος Διός 50, Πειραιάς , ΑΤΤΙΚΗ\nΤο doctoranytime είναι ένα end-to-end solution που υποστηρίζει τον χρήστη από τη στιγμή που αντιμετωπίζει ένα ιατρικό σύμπτωμα μέχρι τη στιγμή της λύση του, δίνοντας του τη δυνατότητα να βρεί τον καλύτερο γιατρό για εκείνον, να ζητήσει καθοδήγηση μέσω chat και να μιλήσει μαζί του μέσω βιντεοκλήσης. Ο Φιλιππάκης Αλέξανδρος έχει συμπληρώσει τις πληροφορίες που αναγράφονται, οι οποίες τίθενται υπό επεξεργασία από την ομάδα του doctoranytime.\nΕίστε Φιλιππάκης Αλέξανδρος?